Luka Jović našao se ponovo u žiži javnosti, ali ne zbog toga što mu Zinedin Zidan ne daje minutažu u Realu iz Madrida, već zato što je iz Španije, zemlje u kojoj besni zaraza SARS-CoV19 korona virusa, došao u Srbiju.\nNa konferenciji za štampu održanoj u sredu uveče, predsednica Vlade Republike Srbije Ana Brnabić istakla je da se "oko 65.000 državljanina naše zemlje se vratilo iz inostranstva zbog zdravstvenog sistema koji je u otadžbini besplatan". Uprkos tome što su ranije pozivani da ostanu u zemljama u kojima trenutno plaćaju porez i time ne potpomognu širenju korona virusa u Srbiji, mnogi su odlučili da ne ispoštuju ovu molbu vlasti. Pored ostalog, ona je istakla i sledeće:\nPo svoj prilici, mislila je na napadača madridskog Reala Luku Jovića, za koga su se pojavile informacije da je u sredu ujutru stigao u srpsku prestonicu na proslavu rođendana svoje devojke Sofije Milošević.\nSam dolazak, naravno, nije nikakav problem, ali deo izjave Ane Brnabić "dođu... i nisu u samoizolaciji" govori da je došlo do kršenja propisa. Jović je prvih dana po dolasku viđen u šetnji, a onda se od srede popodne povukao u samoizolaciju.\nSamoizolacija je obavezna po dolasku iz kriznih žarišta, traje 14 dana i od nje nije izuzet niko, pa ni reprezentativac Srbije koji nastupa za slavni Real. Olakšavajuća okolnost za Luku Jovića mogla bi da bude potvrda da je nije inficiran pomenutim virusom, ali upravo zbog lakoće prenošenja SARS-CoV19 i postoje ovakve mere zaštite naroda - da svako, imao potvrdu ili ne, ko dođe iz zemalja u kojima se virus raširio, mora da bude u samoizolaciji dve sedmice.


Eurofarm Rabotnik danas od 17:00 čeka Sporting! – Rukometni Žurnal\n15. 09. 2019 Miloš Jovanović\t0 Comments RK Eurofarm Rabotnik, Sporting CP\nPrvi put u istoriji bitoljski Eurofarm Rabotnik će se takmičiti u Ligi šampiona. Danas od 17:00 časova sastaće se u Bitolju Eurofam Rabotinik i Sporting iz Lisabona a ekipa Stevčeta Alušovskog će se potruditi da pruži dobru partiju i nadigra gostujuću ekipu.\nNa pres konferenciji govorili su trener Stevče Alušovski i kapiten ekipe Goce Ojleski.\nStevče Alušovski – trener Eurofarm Rabotnika:\nKrenula je grupna faza Lige šampiona, klub je sjajno organizovan i nadam se da ćemo danas pružiti snajnu partiju kao što smo pružili prošle godine u Čelendž kupu. Na startu igramo protiv najjače ekipe u grupi a potom slede dva gostovanja. Analizirali smo njihovu igru i do sada u nacionalnom šampionatu nisu zabeležili nijedan poraz. Sada se iskreno nadamo da je došao trenutak da ih iznenadimo i dođemo do pobede i iznenadimo svoju publiku. Vrlo sam radostan što se vratio Ostrouško. Šteta što dolazi bez forme kakvu ja želim, ali sigurno je da će se pokrenuti i pomoći ekipi baš onako kako ja želim a očekujem da će dobiti šansu koliko danas.\nGoce Ojleski – kapiten Eurofarm Rabotnika:\nVelika je čast što smo deo Lige šampiona i što ćemo se takmičiti sa najboljim ekipama u Evropi. Sporting jeste favorit, ne samo u ovoj utakmici već i u grupi ali kod nas vlada pozitivna energija, spremni smo i mislim da možemo da iznenadimo Sporting.\nDelioci pravde na ovoj utakmici biće Erdogan Kursad i Ibrahim Ozdeniz i Turske a delegat će biti Slovenac Tomo Vodopivec.\n← Hrvatice čekaju Island u Osijeku 25. septembra!\nProleter otvorio ARKUS ligu pobedom nad Železničarom! →\n06. 02. 2019 06. 02. 2019 Miloš Jovanović 0\nPPD Zagreb odigrao odličnu partiju protiv šampiona Nemačke!


Na osnovu ispitivanja kvaliteta ambijentalnog vazduha od strane Zavoda za javno zdravlje Kikinda (br. ugovora V-501-33/2020), a u skladu sa Uredbom o uslovima za monitoring i zahtevima kvaliteta vazduha (Sl. gl. RS br. 11/10, 75/10 i 63/13), za mesec januar 2020. godine dostavljeni su sledeći rezultati:\nNakon izvršenih ispitivanja vazduha – aerosedimenta i teških metala na podučju opštine Kikinda šaljemo Vam izveštaj za mesec januar 2020. godine sa mišljenjem. (Ugovor br. V-501-33/2020 za 2020.)\nKoncentracije ukupnih taložnih materija (UTM) su na svim mernim mestima u gradu Kikinda bile u granicama propisanim Uredbom o uslovima za monitoring i zahtevima kvaliteta vazduha Sl.gl RS br.11/2010 i 75/10. (MDK- maksimalno dozvoljena vrednost je 450 mg/m2/dan) i kretale su se od 32,07 mg/m2/dan na mernom mestu ZZJZ do 64.94 mg/m2/dan na mernom mestu Jezero. Na mernom mestu Mikronaselje koncentracija je bila 36,06 mg/m2/dan. Koncentracije rastvorljivih i nerastvorljivih materija (sulfati, hloridi, kalcijum) takođe su imale srazmene vrednosti na svim mernim mestima. Tokom ovog meseca utvrđena je normalna pH vrednost padavina na svim mernim mestima u Kikindi: Jezero 6.44, Mikronaselje 6.48, ZZJZ 6.51. U selima opštine Kikinda (9 sela) koncentracije UTM su bile u granicama propisanim Uredbom, a kretale su se od 31,6 mg/m2/dan na mernom mestu u Iđošu do 72,05 mg/m2/dan na mernom mestu u R.Selu. Koncentracije rastvorljivih i nerastvorljivih materija (sulfati, hloridi, kalcijum) takođe su imale srazmene vrednosti na svim mernim mestima u selima Opštine Kikinda, a utvrđena je i normalna pH vrednost padavina. Koncentracije teških metala i metaloida (olovo, kadmijum, cinka i žive) merenih metodom aerosedimenta, su bile u skladu sa vrednostima prema stručnih doktrinama. Uredba o uslovima za monitoring i zahtevima kvaliteta vazduha Sl.gl RS br.11/2010, 75/2010, 63/13 ne propisuje maksimalno dozvoljene vrednosti navedenih metala i metaloida u padavinama.\nProsečna mesečna koncentracije čađi (MDK je 50 µg/m3) je bila na mernom mestu ZZJZ u propisanim granicama – 9,55 µg/m3, kao i maksimalna prosečna dnevna koncentracija 26.0 µg/m3. Na mernom mestu Mikronaselje prosečna mesečna koncentracije čađi je bila 4,48 µg/m3 što je u propisanim granicama, dok je maksimalno izmerena prosečna dnevna koncentracija bila 26.0 µg/m3 što je u propisanim granicama.\nProsečne mesečne i dnevne koncentracije sumpor dioksida (SO2) su bile na svim mernim mestima u propisanim granicama za graničnu vrednost (GV) i tolerantnu vrednost (TV)– 11,06 µg/m3 na mernom mestu ZZJZ i 10,58 µg/m3 na mernom mestu Mikronaselje (GV i TV prema Uredbi je 125 µg/m3). Maksimalna prosečna dnevna koncentracija na mernom mestu ZZJZ bila je 23,0 µg/m3, a na mernom mestu Mikronaselje 17.0 µg/m3 što je takođe u granicama propisanim Uredbom.\nProsečne mesečne kao i maksimalne koncentracije azotdioksida su u propisanim granicama za graničnu vrednost (GV) i tolerantnu vrednost (TV) na svim mernim mestima – 1,52 µg/m3 na mernom mestu ZZJZ i 1,13 µg/m3 na mernom mestu Mikronaselje (GV je 85 µg/m3, a TV je 89 µg/m3) Maksimalna prosečna dnevna koncentracija na mernom mestu ZZJZ bila je 7.0 µg/m3, a na mernom mestu Mikronaselje 5.0 µg/m3, što je takođe u granicama propisanim Uredbom.\nKoncentracija ukupnih suspendovanih čestica je tokom svih 7 dana na mernom mestu ZZJZ bila u granicama propisanim prema Uredbi (MDK od 120 µg/m3), a kretala se od 33,0 do 101.0 µg/m3 (prosečna mesečna koncentracija iznosi 60,7 µg/m3). Na mernom mestu Mikronaselje je tokom 1 od 7 dana koncentracija je bila iznad granica propisanih Uredbom (MDK je 120 µg/m3) i kretala se od od 29.0 do 140.0 µg/m3 (prosečna mesečna koncentracija iznosi 70,1 µg/m3).\nKoncentracija suspendovanih čestica veličine do 10 µm (PM10) je tokom 2 od 7 dana na mernom mestu ZZJZ bila iznad granica propisanih prema Uredbi (GV od 50 µg/m3), a kretala se od 22,0 do 67.0 µg/m3 (prosečna mesečna koncentracija iznosi 38,4 µg/m3). Na mernom mestu Mikronaselje je tokom 5 od 7 dana koncentracija je bila iznad granica propisanih Uredbom (GV je 50 µg/m3) i kretala se od od 25.0 do 133.0 µg/m3 (prosečna mesečna koncentracija iznosi 62,1 µg/m3 što je iznad granica za GV). Shodno prethodnoj analizi, u odnosu na donju i gornju granicu ocenjivanja (Donja DGO 25 µg/m3 Gornja GGO 35 µg/m3) na mernom mestu ZZJZ, GGO je prekoračena u 3 od 7 uzoraka ili u 42,85%, a DGO je prekoračena u 5 od 7 uzorka ili u 71,42%. Na mernom mestu Mikronaselje GGO je prekoračena u 5 od 7 uzoraka ili u 71,42%, dok je DGO prekoračena u 6 od 7 uzoraka ili 85,71%.\nKoncentracija suspendovanih čestica veličine do 2.5 µm (PM2.5) na mernom mestu ZZJZ bila je iznad granica propisanih prema Uredbi (GV od 25 µg/m3, TV 25 µg/m3) u 2 od 5 uzoraka ili u 40%, a kretala se od 16.0 do 44.0 µg/m3 (prosečna mesečna koncentracija je 27,6 µg/m3 što je iznad granica za GV i TV).


RTS :: Kulturni dnevnik - specijal muzika\nRTS 1 Kulturni dnevnik - specijal muzika\npetak, 04. jan 2019, 00:25\nKulturni dnevnik - specijal muzika\nSpecijalno izdanje Kulturnog dnevnika posvećeno je muzici i značajnim autorima, temama i događajima kod nas i u svetu.\nPrenosimo atmosferu sa prvog ovogodišnjeg koncerta održanog na Kolarcu, na kojem tradicionalno nastupa laureat ArtLink nagrade - Najperspektivniji mladi umetnik. Govorimo o koncertu Bilje Krstić u Studiju 6 Radio Beograda. O prošloj godini i domaćoj pop i rok sceni, za specijalno izdanje Kulturnog dnevnika govori Petar Janjatović, rok kritičar. Podsećamo vas na tempo muzičkih događaja u 2018. Izdvajamo najznačajnije festivale, koncerte, izdanja i umetnička imena.\nNovogodišnji koncert Bečkih filharmoničara je bez premca najpopularniji novogodišnji koncert na svetu. Dela muzičke dinastije Štraus direktno se prenosi u skoro sto zemalja širom sveta. Vodimo vas ekskluzivno na mesto gde se glamur i magija stvaraju - na generalnu probu u bečki Muzikferajn.\nGost muzičkog izdanja Kulturnog dnevnika je kompozitor Ivana Stefanović, dobitnica naše najznačajnije - Mokranjčeve nagrade za radiofonsku poemu "Veliki kamen" koja je nedavno predstavljena i publici u Nemačkoj i emitovana na radiju u Hrvatskoj. Naša gošća je krajem prošle godine nagrađena "Vitezom poziva" priznanjem za pojedince koji su odgovorno i profesionalno obavljali svoj posao.\nMontažer: Nikola Manić i Jovana Filipović\nNikola Jokić - čovek zbog koga Srbi ne spavaju noćima


Stiže novac od AKCIJA AERODROMA: Evo koliko ćete para uzeti i KADA ćete biti ISPLAĆENI | Najnovije vesti - Srbija danas\n11.04.2018. • 09:37 Srbija Danas/Novosti\nGrađani koji u vlasništvu imaju akcije aerodroma „Nikola Tesla“ mogu da računaju na iznos od 12,41 evro po akciji, kada ovoj srpskoj kompaniji legne na račun 501 milion evra od koncesione naknade. Mali akcionari novac dobijaju ne direktno iz naknade, već kao dividendu, odnosno udeo u profitu koji ostvari Aerodrom.\nIznos po akciji je 14,6 evra, ali građani na ovu sumu moraju da plate porez na dividende od 15 odsto, tako da im praktično sleduje po 12,41 evro po akciji.\nKada će tačno akcionari biti isplaćeni zavisi od samog Aerodroma i odluke njegove skupštine akcionara. Ako se divideda isplaćuje iz tekuće dobiti, ovaj iznos bi mogli da očekuju najranije u septembru, do kada bi trebalo da se održi vanredna skupština stanara po pitanju nesaglasnih akcionara i proteknu zakonski rokovi.\nU stručnoj javnosti postojala je nedoumica da li će Aerodrom na iznos koncesione naknade morati da plaća i PDV od 20 odsto, što bi iznos dividende namenjene malim akcionarima smanjilo za još petinu.\nU Vladi Srbije ističu da se na prihod od jednokratne koncesione naknade u iznosu 501 milion evra ne primenjuje PDV, u skladu sa Zakonom o porezu na dodatu vrednost. Međutim potvrđeno je da će građani, vlasnici akcija Aerodroma, na dividendu koja im pripadne morati da plate porez na dividendu od 15 odsto.\n- Poreski tretman na dividende zavisi od kategorije akcionara – rečeno je u Vladi Srbije.\nSvi koji od sutra budu vadili pasoš moraće da plate više (VIDEO)\nTagovi: akcije, Aerodrom Nikola Tesla, dividende


Pregled nedelje: ”Nisam genije kao vi”– odgovor na pitanja o PKB-u; legalizacija korupcije ili svetska praksa – pitanje posle nesreće | Insajder\nPregled nedelje: ”Nisam genije kao vi”– odgovor na pitanja o PKB-u; legalizacija korupcije ili svetska praksa – pitanje posle nesreće\nSaobraćajna nesreća u kojoj je jedna osoba stradala, koja je dovela do ostavke direktora državnog preduzeća Koridori Srbije, kao i do saznanja da državno preduzeće ugovorom za izgradnju puta od izvođača traži nabavku novih automobila – događaji su koji su obeležili proteklu nedelju. Hapšenja funkcionera Srpske napredne stranke i predsednika opštine Grocka Dragoljuba Simonovića otvorilo je pitanje motiva za napad na novinara Milana Jovanovića iz Grocke. Nakon izbora glumca Sergeja Trifunovića za novog predsednika Pokreta slobodnih građana povela se polemika o tome ko ima a ko nema veštine za bavljenje visokom politikom. U nedelji za nama na našem sajtu mogli ste čitati i istraživanja Insajdera o spletu “slučajnosti” u privatizaciji Galenike, “nenajavljenom” domaćem partneru u proizvodnji IMT traktora, a mogli ste da vidite i odgovore predsednika Srbije i ministarke građevinarstva na pitanja novinara Insajdera o tome načinu privatizacije imovine PKB-a.\nPetak jutro obeležila je vest da je policija uhapsila vozača automobila "škoda superb" D. S. (35), koje je dan ranije učestvovalo u udesu na naplatnoj rampi u Doljevcu. Nakon 24 sata od teške saobraćajne nesreće, oglasio se MUP saopštenjem u kojem navode da je najverovatniji uzrok nesreće to što se vozilo u kojem je bio Zoran Babić nije zaustavilo na naplatnoj rampi.\nVozač je u međuvremenu pušten da se brani sa slobode, ali se saznalo da je vozilo "škoda superb" u vlasništvu privatne kompanije Trejs, koju su Koridori Srbije nagažovali na izgradnji deonice Koridora 10, a naknadno je u ovom državnom preduzeću Insajderu rečeno da je uhapšeni vozač za stalno zaposlen u Koridorima.\nNa pitanja Insajdera zbog čega se direktor Koridora Srbije vozio u automobilu koji je u vlasništvu privatne firme Trejs, u državnom preduzeću navode da je prem ugovoru dužnost izvođača radova da obezbede opremu i vozila za potrebe investitora i inženjera koji vrše nadzor.\nNakon što je javnost sasvim slučajno, tačnije zbog saobraćajne nesreće, saznala da direktor Koridora Srbije koristi automobil privatne firme koju je angažovalo to državno preduzeće, postavlja se pitanje da li je zapravo otkriven još jedan mehanizam koji otvara prostor za legalizovanje korupcije.\nOstavka Zorana Babića, koju je prvo najavio ministar policije Nebojša Stefanović nešto kasnije, da bi se ubrzo potom saopštenjem oglasio Babić koji je ostavku obrazložio i rečima “znanje, moral i odgovornost su osobine koje od nas traži predsednik”, u ovom slučaju nisu dovoljan odgovor na saobraćajnu nesreću i sve što je javnost iz nje praktično slučajno saznala.\nNapadi na novinare i advokate dobili epiloge\nU nedelji za nama predsedniku opštine Grocka i visokom funkcioneru SNS Dragoljubu Simonoviću sud je odredio pritvor do 30 dana zbog sumnje da je naložio podmetanje požara 12. decembra novinaru portala "Žig info" Milanu Jovanoviću, što je Simonović u svojoj odbrani negirao.\nNapad na Jovanovića kvalifikovan je kao izazivanje opšte opasnosti, iako je novinar bio u kući sa suprugom u trenutku kada je napadnut i iako su napadači pucali kada je Jovanović pokušao da izađe iz zapaljene kuće. Advokatica novinara je takvu kvalifikaciju napada ocenila neprihvatljivom jer smatra da je reč o krivičnom delu ubistvo u pokušaju. Novinari su o spornoj kvalifikaciji napada pitali i predsednika Aleksandra Vučića, koji je u nekoliko puta ponovio da on nije tužilac. Na pitanje da li će istragom biti obuhvaćeni i navodi koje su iznosili portal Žig info i napadnuti novinar, a u vezi sa sumnjom da je Simonović učestvovao u raznim zloupotrebama, Vučić je rekao da očekuje da će to biti deo istrage.\nJovanović nije jedini napadnuti novinar čiji je slučaj u protekloj sedmici procesuiran. Naime, policija je uhapsila i I.S. iz Jagodine zbog sumnje da je preko društvene mreže Tviter uputio pretnje novinаrki i urednici Insajdera Brаnkici Stаnković.\nU proteklim danima o napadima na novinare u Srbiji govorio je i predsednik Evropske federacije novinara Mogens Bličer Bjeregard, koji je upozorio da vlast u Srbiji legalizuje napade na novinare. Sa druge strane, Vlada Srbije je u petak objavila Nacrt medijske strategije, čime je počela javna rasprava.\nPored napada na novinare, bar jedan slučaj napada na advokata mogao bi da dobije epilog u razumnom roku. Prošle nedelje je uhapšen M.J. zbog pokušaja ubistva advokata Petra Đurovića iz Čačka, koji nije životno ugrožen nakon pucnjave ranjen u svojoj kancelariji. To je inače bio drugi napad na advokate u razmaku od dva dana u Srbiji, a najmanje četvrti u prethodnih pet meseci od kada je nakon ubistva advokata Dragoslava Ognjanovića formirana Radna grupa za unapređenja krivično-prave zaštite advokata, čiji rad od njenog formiranja osporava Advokatska komora Beograda.\nSmena Šarčevića zahtev na devetim građanskim protestima, bojkot Skupštine, novi predsednik PSG, protest protiv MHE...\nNa jučerašnjem protestu “Jedan u pet miliona”, uz poruku “mržnja nikada ne pobeđuje”, iznet je zahtev za još jednom ostavkom - ovog puta ministra prosvete Mladena Šarčevića zbog izjave da među profesorima i saradnicima koji su podržali proteste “nema ozbiljnih imena”.\nStudenti Fakulteta političkih nauka na protest su stigli pešice od svog fakulteta na na Voždovcu do platoa Filozofskog fakulteta neposredno pred početak protesta, gde su dočekani aplauzom i skandiranjem “studenti ne ćute”.\nProtestu "Jedan od pet miliona" koji su počeli u Beogradu juče su se pridružili i građani Kosovske Mitrovice, Prokuplja, Jagodine, Bele Crkve, Kragujevca, Kule, Požege.\nOkupljanje u Kosovskoj Mitrovici je počelo na trgu Kneza Lazara odakle su se građani u protestnoj šetnji uputili do mesta gde je ubijen Oliver Ivanović i tu zapalili sveće. Skup je završen bez incidenata.\nPoseta predsednika Slovenije Boruta Pahora Srbiji I najavljeno obraćenje u Skupštini Srbije poslužilo je kao povod da gotovo svi poslanici opozicije odluče da bojkotuju sednicu, uz poruku da ne žele da daju privid funkcionisanju demokratije u Srbiji. Ubuduće će sednice bojkotovati stranke članice SzS, DJB, dok je DS odlučio da, pored Skupštine Srbije, napusti i ostale “skupštine u kojima se ne poštuju elementarni demokratski prinicipi i procedure”.\nNa pomenuti zahtev da podnese ostavku, predsednik Srbije Aleksandar Vučić odgovorio je kako ima i legalitet i legitimitet, a potom je komentarišući protest prilikom posete predsednika Slovenije Boruta Pahora izjavio da čak i da se svim strankama koje u njemu učestvuju doda podrška onih što glasaju u Sloveniji, one ne bi pobedile i zaključio kako je ta kriza “toliko velika”.\nBojkota je bilo i u Pokretu slobodnih građana, nakon što je za predsednika izabran Sergej Trifunović, a iz njega se iščlanio bivši, Saša Janković, kao i desetak članova Predsedništva ovog pokreta.\nPored već ustaljenog protesta “Jedan od pet miliona”, u Beogradu je održan i protest “Ne damo reke” koji je organizovao pokret “Odbranimo reke Stare planine”, sa zahtevom da se momentalno zaustavi dalja izgranja malih hidroelektrana u Srbiji. Iako je najavljeno da protest bude samo u prestonici, proširio se i na Pirot, Rašku, Belu Crkvu, Kraljevo, Knjaževac, Užice, Arilje…\nOdgovori na pitanja o prodaji imovine PKB-a, niz “slučajnosti” u privatizaciji Galenike, zakonske igre oko Pančićevog vrha\nNovinari Insajdera su prošle nedelje nastavili da traže odgovore na pitanja kako je moguće da je država zajedno sa imovinom PKB-a prodala zemljište koje će prema važećem projektu državi biti potrebno za put Beograd Zrenjanin.\nTo zemljište je, prema istraživanju Insajdera, obuhvaćeno Prostornim planom za izgradnju brze saobraćajnice Beograd-Zrenjanin, što znači da će ako se projekat realizuje država morati da otkupljuje zemljište koje je nedavno prodala. Na pitanje kako se to desilo, ministarka saobraćaja Zorana Mihajlović izjavila je da se od tog projekta odustalo, da će se umesto brzog puta graditi autoput. Dok tvrdi da autoput neće ići preko zemljišta koje je prodato Al Dahri, istovremeno i sama ističe da projekat za autoput ne postoji i to rečima: ”Ne mogu da kažem otprilike, ja nisam takav genije kao vi”. Ministarka Mihajlović nije imala objašnjenje za to što je pre samo dva meseca sproveden i tender za izradu tehničke dokumenacije za izgradnju brze saobraćajnice BG-ZR, za koju sada tvrdi da se od tog projekta odustalo.\nPredsednika Srbije Aleksandr Vučić na pitanje kako je prodato zemljište koje će državi trebati prema važećem projektu, ali jeste odgovorio na pitanje zašto je odlukom Vlade na čijem je on bio čelu naloženo javnom pravobranilaštvu da obustavi sve sporove i tako dozvoli da se 17.000 hektara državnog zemljišta upiše kao privatna imovina PKB-a, što je na kraju omogućilo prodaju zemljišta kompaniji Al Dahra.\nIzmeđu ostalog je rekao da nije stručnjak za tu oblast, da nije još stigao da pogleda serijal Insajdera, kao i da to zemljište “ne mogu odneti na ćilimu”.\nPrivatizacija nekada jedne od najvećih farmaceutskih kompanija na ovim prostorima okončana je, a da javnosti nisu saopštene brojne okolnosti koje su prethodile prodaji. Kapital Galenike ponuđena po početnoj ceni od jedan evro, a uslove tendera ispunio je samo jedan kupac, tek osnovana kompanija Aelius iz Luksemburga, koja je preko niza firmi povezana sa renomiranim farmaceutskih proizvođačem - kompanijom EMS iz Brazila. Oni su za kupovinu kompanije ponudili 16 miliona evra.\nIstraživanje redakcije Insajder pokazalo je, međutim, da je za kupovinu Galenike bilo zainteresovano više kompanija, ali da su mnogi praktično eliminisani strogim tenderskim uslovima, poput obaveznog prihoda od najmanje 300 miliona evra u poslednjoj poslovnoj godini.\nJoš jednu uspešnu poslovnu godinu imala je misteriozna vlasnica nelegalnog objekta na Pančićevom vrhu. Ova investicija i dalje stoji netaknuta i pored rešenja o rušenju, pa čak i zakazanog termina još u avgustu, koji je propao pošto policija nije htela da pruži asistenciju za rušenje.\nOve nedelje javnost je saznala da je problem u različitim interpretacijama zakona. Naime, ministar unutrašnjih poslova Srbije Nebojša Stefanović izjavio je da će zatražiti od nadležnih da se izjasne o pitanju asistiranja policije pri rušenju. On je to rekao nakon što je ministarka građevinarstva Zorana Mihajlović izjavila da za rušenje objekta na Kopaoniku više ne postoje prepreke jer je izmenama i dopunama Zakona o planiranju i izgradnji uvedena obaveza da policija asistira. Dok tvrdi da nema problem kada je reč o sprovođenju zakona na Pančićevom vrhu, ministar Stefanović ističe da u Zakonu o policiji piše da MUP asistira rušenju samo ako je prethodno pokušano bez angažmana policije.\nU četvrtak je i konačno odlučeno da će bugarska kompanija “"Bulgartransgas" investirati u projekat izgradnje gasovoda "Turski tok", kojim će biti transportovan ruski gas od bugarske granice sa Turskom do Srbije. Čeka se još samo zeleno svetlo sa pregovora delegacije EU i ruskog Gasproma, što je najavljeno narednih dana. Kada je reč o srpskoj deonici gasovoda, posle odluke Bgarske, šanse su mnogo veće da se gasovod konačno izgradi. Međutim, nema naznaka da će nadležni objasniti zašto je Srbija pristala da se i Turski tok gradi po istim nepovoljnim uslovima koje je Srbija dobila za Južni tok. Podsetimo, Srbija je samo za obećanje da će biti na trasi Južnog toka od svih zemalja na trasi jedin apristala da bude manjinski vlasnik deonice na svojoj teritoriji i da matično preduzeće koje će graditi i upravljati gasovodom bude registrovano u Švajcarskoj. Srbija je do sada uložila 30 miliona evra u Južni tok, čiji je kraj izgradnje ruski predsednik Vladimir Putin saopštio u Turskoj 1. Decembra 2014. Godine. Za gasovod istom trasom kojom je trebalo da ide Južni tok kroz Srbiju, a kojom će po svemu sudeći ići i Turski tok, Srbija je u budžetu za ovu godinu predvidela dodatnih 70 miliona evra koje će biti prebačene firmi u Švajcarskoj.\n(Ne) očekivana poslovna partnerstva, subvencije bez kontrole\nNa našem sajtu mogli ste čitati i o tome kako je premijerka Ana Brnabić posetila u utorak centralu američke tehnološke kompanije NCR u Atlanti, čiji kol centar, smešten u Srbiji, od 2011.godine država subvencioniše u iznosu većem od 20 miliona evra. Uprkos činjenici da je NCR zaposlila više od 2.000 ljudi, opravdanost stalnog subvencionisanja kompanije čije poslovanje ni na koji način nije vezano za Srbiju, jer u svakom trenutku svoj posao može preseliti u drugu državu, jedna je od spornih tačaka ovakvog privlačenja stranih investicija.\nGlavna tema premijerkine posete bile su nove investicije NCR-a u Srbiju ove godine - kampus i centar za izuzetnost, pri čemu je za izgradnju kampusa predviđena investicija od 90 miliona dolara, a do završetka radova trebalo bi da bude zaposleno 4.200 ljudi, navela je premijerka. Novinari Insajdera bavili su se ovim pitanjem jer su, između ostalog, američkoj kompaniji 2016.godine na ime subvencija odobrena sredstva veća od tri miliona evra, dok je već naredne godine iznos subvencija bio veći od deset miliona evra, što je više od 30 odsto ukupne najavljene investicije NCR-a.\nNovinari Insajdera su, takođe istražujući efekte najvećih investicija i privatizacija u Srbiji, otkrili neobično strateško partnerstvo koje je u Srbiji sklopila indijska kompanija Tafe. Ova kompanija je prošle godine kupila IMT- industriju motora i traktora, kada je ova privatizacija predstavljena kao početak oživljavanja nekadašnjeg jugoslovenskog industrijskog giganta u stečaju.Ono što ni predstavnici države ni indijske kompanije nisu pominjali jeste ulazak u posao domaće firme Milenijum Tim, koja je široj javnosti poznata po brojnim poslovima za državu.\nPašalić: Za pogibije radnika svi krivi\nVlast nije preduzela konkretne mere ni povodom najmanje 53 radnika koji su nastradali u protekloj godini na radnom mestu, na osnovu čega je Zaštitnik građana Zoran Pašalić izvršio kontrolu i zaključio je da su svi krivi, a među glavnim problemima istakao je što jedan inspektor kontroliše 1.706 privrednih subjekata.\nGovoreći o radnicima, Inspekcija rada utvrdila je da neće biti pokrenut prekršajni postupak protiv nemačke kompanije Leoni koja je zaposlenima ponudila dokument u kom je od njih zatražila blanko saglasnost za stvari poput naknadnog umanjenja dela zarade, promene plate, noćnog rada dužeg od jedne nedelje mesečno, premeštaj na rad u drugo mesto udaljeno više od 50 km od trenutnog, pa čak i kod drugog poslodavca. Utvrđeno je da deo odredbi jeste nedozvoljen, ali postupka neće biti jer su sve “moguće nepravilnosti otklonjene preventivnim delovanjem”.\nTakse i dalje na snazi - za tango je potrebno dvoje\nNi u protekloj nedelji Kosovo nije povuklo takse od 100 odsto na uvoz robe iz Srbije i BiH, a Evropski komesar za proširenje Johanes Han ove tenzije nazvao je “tangom za koji je potrebno dvoje”.\nPremijer Kosova Ramuš Haradinaj prvo je u pismu ambasadorima zemalja Kvinte pozvao EU i SAD da organizuju međunarodnu konferenciju i izneo uslove koji moraju biti ispunjeni za ukidanja taksi. Među tim uslovima je i garancija Brisela i Vašingtona da neće doći do promena granica Kosova podelom ili razmenom teritorija, kao ni dodeljivanje izvršnih ovlašćenja Zajednici srpskih opština (ZSO), dok sa druge strane traži obezbeđen bezvizni režim za građane Kosova. Te Haradinajeve zahteve direktor Kancelarije za Kosovo i Metohiju Marko Đurić ocenio je nerealnim.\nPremijer Kosova je zatim dan kasnije uputio još jednom pismo, i to premijerima svih država sveta, u kojem je napisao da je status Kosova utvrđen 17. februara 2008, proglašavanjem nezavisnosti. On je, takođe, nakon sastanka sa ambasadorom SAD-a Filipom Kosnetom izjavio da su uvedene takse na srpske proizvode unutrašnja i suverena odluka Kosova i da ostaju na snazi, uz mogućnost raspada vladajuće koalicije.\nPismo povodom tenzija između Srbije i Kosova uputio je i predsednik Aleksandar Vučić. On je predsedniku SAD Donaldu Trampu napisao kako nikome više nije stalo do rešenja vekovnog problema Kosova i Metohije, te i da Srbija ne može da taj “težak problem reši sama”.\nPrepiska predstavnika Beograda i Prištine skrenula je tako pažnju sa dvodecenijskog pitanja “žute kuće” i trgovine ljudskim organima, nakon što je Dik Marti rekao da su ključni dokazi u Hagu povodom ovog slučaja nestali. Na njegovu izjavu reagovao je potpredsednik Vlade i predsednik Nacionalnog saveta za saradnju sa Haškim tribunalom Rasim Ljajić, koji je komentarisao kako je Kosovo “iznad prava i pravde”.\nPored sukobljavanja kosovske i srpske strane, na Kosovu je bilo i tenzija među srpskim političkim protivnicima. Naime, nakon što je direktor Kancelarije za KiM Marko Đurić reagovao na najavljeni protest “Jedan od pet miliona” u Kosovskoj Mitrovici, poručujući da taj grad nije mesto za podele i da lideri SzS treba da ga zaobiđu, ispred zgrade Euleksa održan je protest “Protiv aneksije severne Kosovske Mitrovice", na kojem se obratio predsednik Srpske liste Goran Rakić, a među transparentima našao se i "Vučiću čuvaj Srbe".\nTakođe, Kosovo je ponovo podnelo prijavu za članstvo u Interpolu, nakon što je posle prvog, neuspešnog pokušaja u novembru kosovska vlada uvela pomenute takse od 100 odsto na robu iz Srbije.


Institut za javno zdravstvo Srpske dobitnik regionalne nagrade "Oskar kvaliteta"\n08/11/2018 | 14:01 ⇒ 14:51 | Izvor: SRNA\nInstitut za javno zdravstvo Republike Srpske jedan je od dobitnika ovogodišnje nacionalne nagrade Srbije "Oskar kvaliteta" za poslovnu izvrsnost i apsolutni je pobjednik u kategoriji organizacija van Srbije, saopšteno je danas u Privrednoj komori Srbije u Beogradu.\nPriznanja laureatima uručena su u okviru Foruma kvaliteta i poslovne izvrsnosti ove godine, kojim je u Srbiji obilježen Svjetski dan kvaliteta i Evropska sedmica kvaliteta.\nDirektor Instituta za javno zdravstvo Republike Srpske Miodrag Marjanović izrazio je zadovljstvo dobijanjem prestižnog priznanja, istakavši da su za to zaslužni svi zaposleni u Institutu.\n"Institut se već dugi niz godinama bavi svim aspektima kada je riječ o zdravlju građana Republike Srpske i danas sam posebno ponosan zato što smo dobili regionalnu nagradu `Oskar kvaliteta`", rekao je Marjanović novinarima.\nPrema njegovim riječima, i ovo priznanje pokazalo je da je Institut, koji brine o zdravlju 1,2 milona stanovnika Republike Srpske, u saradnji sa Ministarstvom zdravlja i socijalne zaštite Srpske, lider u kvalitetu svojih usluga.\n"Institut radi i na regionalnom nivou, ne poznajući entitetske granic,e tako da sam ponosan i kada je riječ o BiH, jer radimo i na teritoriji cijele zemlje", naveo je Marjanović.\nOn je naglasio da je Institut trenutno na nivou BiH najakreditovanija ustanova, što zahtijeva angažman svih zaposlenih.\n"Održavanje akreditacije u svakom segmentu našeg rada zahtijeva angažman svih radnika, počevši od čistačice do doktora nauka jer smo i referentna ustanova i naučna baza medicinskih fakulteta u Foči i Banjaluci", ukazao je Marjanović.\nPrema njegovim riječima, Institut, koji ima pet regionalnih centara - u Doboju, Zvorniku, Istočnom Sarajevu, Foči i Trebinju, kao i centralu u Banjaluci, pokriva cijelu Republiku Srpsku.\n"Oskar kvaliteta" dodjeljuje se profitnim i neprofitnim organizacijama za vrhunske rezultate postignute na razvoju i unapređenju organizacione i poslovne izvrsnosti u raznim kategorijama.\nNagrade dodjeljuju Fondacija za kulturnu kvaliteta i poslovnu izvrsnost, u saradnji sa Privrednom komorom Srbije i pod pokroviteljstvom Ministarstva privrede Srbije.


KRAGUJEVAC: Uhapšen muškarac zbog sumnje da je izvršio tešku krađu u pokušaju! | Happy BSC portal\nKRAGUJEVAC: Uhapšen muškarac zbog sumnje da je izvršio tešku krađu u pokušaju!\nPripadnici Ministarstva unutrašnjih poslova u Kragujevcu uhapsili su D. G. (54) iz ovog grada, zbog postojanja osnova sumnje da je izvršio krivična dela teška krađa i teška krađa u pokušaju, saopštila je danas PU Kragujevac.\nSumnja se da je on tokom marta ove godine na teritoriji Kragujevca, upotrebom podesnog alata, obijao kuće i krao novac, nakit, tehničku robu i druge predmete.\nOsumnjičenom je, po nalogu nadležnog tužilaštva, određeno zadržavanje do 48 sati i on će, uz krivičnu prijavu, biti priveden tužilaštvu.


Od Nemačke do Portugalije: Predvođenje Unije u teškim vremenima - Centar za evropske politike Od Nemačke do Portugalije: Predvođenje Unije u teškim vremenima - Centar za evropske politike\n14. decembar 2020. – Centar za evropske politike (CEP) danas je održao svoj tradicionalni događaj povodom promene predsedavanja Savetu EU. U saradnji sa Delegacijom EU u Srbiji, događaj Od Nemačke do Portugalije: Predvođenje Unije u teškim vremenima organizovan je onlajn.\nAmbasador Nemačke u Srbiji, Tomas Šib, kazao je da je Nemačka, zbog ekstremno teškog i izazovnog vremena, morala da izmeni incijalni program predsedavanja, ali da je kriza pokazala koliko je bitno da EU radi zajedno na oporavku i da zemlje članice nađu zajednička rešenja.\nŠib je rekao i da se Nemačka nadala da će Srbija ostvariti više napretka za vreme predsedavanja Nemačke, međutim, on je optimista što se tiče daljeg procesa integracija zemalja Zapadnog Balkana dok Savetu EU bude predsedavala Portugalija, pre svega u pitanju početka pristupnih pregovora sa Severnom Makedonijom i Albanijom. On očekuje da će se tokom predsedavanja Portugalije naći rešenja za spor Sofije i Skoplja, i da će to imati pozitivan uticaj na politiku proširenja generalno.\nNajveći izazov nemačkog predsedavanja, rekao je, bio je na tome da se tokom pandemije virusa korona druge stvari zadrže na dnevnom redu predsedavanja, kao što je Zeleni dogovor.\n“Kada pandemija bude pod kontrolom, zaštita životne sredine mora opet da bude u fokusu. Druga važna tema koja nikako nesme biti zanemarena je vladavina prava, svetinja EU”, rekao je Šib.\nPortugaliji, koja predsedavanje Savetu EU preuzima po četvrti put, će u fokusu biti društveni i finansijski oporavak članica posle krize izazvane pandemijom virusa korona. Moto predsedavanja biće Vreme je za fer zeleni i digitalni oporavak, što ukazuje na prioritete Lisabona, a to su otporna Evropa, solidarna Evropa, zelena Evropa, digitalna Evropa i globalna Evropa.\nAmbasadorka Portugalije u Srbiji, Marija Virdžinija Pina, izjavila je na događaju da će Portugalija, tokom predsedavanja EU u prvoj polovini 2021. biti posvećena i procesu proširenja, ali da se od Srbije očekuje da radi, ne samo na donošenju normativnih akata o reformama, nego i na njihovom sprovođenju.\n“Potrebno je dvoje za igranje tanga. Što se nas tiče, uradićemo sve što je do nas, ali moramo da vidimo da i druga strana zaista želi da pristupi, a to će pokazati tako što će raditi ono što treba”, rekla je Pina.\n“Vladavina prava jedna je od temeljnih stvari kojima ćemo se baviti i to uvek govorimo zemljama kandidatima za članstvo – važno je uključiti se u evropski klub, ali je bitno biti sposoban da se bude u tom klubu”, kazala je Pina.\nPredsednik Upravnog odbora CEP-a, Srđan Majstorović, izjavio je da Srbija u proteklih šest meseci nije uspela da ispuni svoje obaveze iz strateških dokumenata i akcionih planova izrađenih u cilju ubrzavanja procesa pristupanja EU, ali da su se ovih dana čule pozitivne poruke zvaničnika.\n“Vlada je ta koja mora da se ubrza. Potrebno je puno da ubedimo sve da smo zaista odlučni ovaj put da ispunimo svoje obaveze i počnemo odgovorno da se ponašamo”, kazao je Majstorović.\nMajstorović je rekao da je EU odlukom da ne otvori nova poglavlja “konačno demonstrirala svoj kredibilitet” u smislu da ne želi da podrži vlade koje ne rade dovoljno po suštinskim pitanjima, poput funkcionisanja demokratije, borbe protiv korupcije, nezavisnog sudstva ili slobode medija.\nŠef Delegacije Evropske unije u Srbiji, Sem Fabrici, izjavio je da razume da postoje frustracije i razočarenje što nije otvoreno nijedno poglavlje ove godine, ali da to treba shvatiti kao poruku na čemu treba raditi kako bi se to u 2021. godini promenilo”, rekao je Fabrici.\nFabrici je ocenio da je 2020. bila teška godina za ceo svet, pa i za Uniju, ali da su ostvareni važni ciljevi, poput usvajanja višegodišnjeg finansijskog okvira, paketa za oporavak od pandemije i smanjenje emisija ugljen-dioksida za 55%. On smatra da “proširenje nije pobeglo ispod radara” , već da je Unija morala da prilagođava svoje prioritete u vreme globalne pandemije. Povodom neotvaranja procesa pregovora sa Severnom Makedonijom i Albanijom, Fabrici je rekao da je to nešto privremeno i da treba izbegavati “osećaj krize ili drame” i da veruje da će te poteškoće biti prevaziđene.


Trostruki samoubilački napad uoči izbora u Iraku\nU seriji samoubilačkih bombaških napada u Bakubi na severu Iraka, poginula je najmanje 31 osoba, dok je 48 ranjeno.\nDanašnji napadi u tri etape su najsmrtonosniji proteklih nedelja. Policija je saopštila da su prva dva napadača dovezla automobile natovarene eksplozivom pred državnu zgradu i policijsku stanicu.\nTreći napadač se prevozio kolima hitne pomoći zajedno sa žrtvama prve dve eksplozije - da bi detonirao eksploziv u gradskoj bolnici za hitne intervencije. Još niko nije prihvatio odgovornost za napade, a iračka policija je odmah uvela policijski čas i saopštila da su u pritvoru četiri osumnjičene osobe.\nDo najnovijih napada došlo je samo nekoliko dana uoči parlamentarnih izbora u Iraku. Vlasti su ranije upozorile na opasnost od pojačanog nasilja od strane pobunjenika koji pokušavaju da poremete izbore.\nPredstojeće glasanje biće drugo biranje članova parlamenta posle Sjedinjenim Državama predvođene invazije 2003. godine. Rasprostranjeno je gledište da će ovi izbori predstavljati test za sposobnost iračkih vlasti da same osiguravaju bezbednost i sprovedu miran prenos vlasti posle više godina rata i sektaškog nasilja.


CVIJANOVIĆ: 'Ne postoje nikakve paravojne formacije, ali naš primarni cilj je...' | Slobodna Bosna\nCVIJANOVIĆ: "Ne postoje nikakve paravojne formacije, ali naš primarni cilj je..."\nPredsjednica Vlade Republike Srpske Željka Cvijanović izjavila je da u Srpskoj ne postoje nikakve paravojne formacije i da je primarni inetres Vlade jačanje MUP-a Srpske.\n"Ne bih da komentarišem izjave ministra /bezbjednosti Dragana/ Mektića. Ponoviću ono što sam rekla, a imali ste priliku i da čujete ministra unutrašnjih poslova Republike Srpske Dragana Lukača, a to je da nikakve paravojne formacije ne postoje. To što jedna organizacija pozove drugu organizaciju nije stvar koju treba problematizovati na ovaj način", rekla je Cvijanovićeva na pitanje novinara da prokomentariše današnje tvrdnje Mektića da je "Srbska čast" paravojna organizacija.\nOna je ponovila da je interes Vlade jačanje MUP-a Republike Srpske, te da neće prestati unapređivanje i modernizovanje policije Srpske, kako bi bila apsolutno profesionalna i politički neobojena.\n"Nas interesuju redovne snage, a to je naš MUP. Veoma sam ponosna na činjenicu da smo uložili značajna sredstva u prethodnom periodu, kao i da finansijski dobro stojimo i da možemo da nastavimo sa daljim ulaganjima. Naravno, kada to govorim ne mislim samo na sektor bezbjednosti", istakla je Cvijanovićeva.\nOna je izrazila zadovoljstvo činjenicom da Srpska finansijski dobro stoji što omogućava Vladi finansiranje različitih projekata.\n"Prije dva-tri dana čuli ste da će Vlada izdvojiti 2,5 miliona KM za prvu fazu sanacije Banskog dvora u Banjaluci, a potom ćemo odvojiti i ostali novac koji bude potreban za sanaciju tog objekta", rekla je Cvijanovićeva.\nOna je ocijenila da je neophodno ozbiljno pristupiti sanaciji jednog tako važnog objekta u Banjaluci kao što je Banski dvor.\n"Za Vladu Republike Srpske više nije nikakav problem da to kažem da ćemo sa 2,5 miliona KM izgraditi sve što je u infrastrukturnom smislu potrebno za organizaciju Evropskog omladinskog olimpijskog festivala /EJOF/ 2019. godine kao što je to sinoć dogovoreno sa gradonačelnikom Istočnog Sarajeva /Nenadom Vukovićem/ i načelnicima opština", rekla je Cvijanovićeva.\nOna je navela da je zajednička ocjena svih da "EJOF 2019" predstavlja dobru priliku za promociju Republike Srpske, ali i Federacije BiH, te veliki angažman i test da li je BiH sposobna da organizuje takve sportske manifestacije.\n"Najveća korist nakon toga je da ćemo imati određen kapacitete koji će ostati na raspolaganju svim građanima Istočnog Sarajeva i federalnog Sarajeva. Mislim da su to važne stvari i šta ima da komentarišem izajave ministara ko je šta rekao. Imam stav Vlade Republike Srpske i njega ponavljam", dodala je Cvijanovićeva.\nŽeljka Cvijanović, premijerka Republike Srpske, danas je komentarisala i primjedbe nekih medijskih kuća zbog činjenice da u Administrativnom centru Vlade RS u Istočnom Sarajevu nije, uz zastavu RS, bila i zastava BiH ocvijenivši da ni u Sarajevu kada dođe na sastanke nikada nema zastave RS.\n„Kad dođem ovdje na sastanke u Sarajevo – federalno Sarajevo, nikada nema zastave RS, prema tome ne znam što je to isproblematizovano. To je administrativni centar Vlade RS sa njenim obilježjima i to je oduvijek bilo tako, tako je i u Banjaluci, i ne znam zašto bi se to problematizovalo“, kazala je Cvijanović, dodavši kako je čula da se postavlja pitanje zašto su funkcioneri iz bošnjačkog naroda prisustvovali sastanku koji je imao samo obilježje RS?\n„Često sam na sastanku u Sarajevu i nikada nije bilo zastave RS i nikada me niko u RS nije pitao zašto nema te zastave. Ono što je važno da smo zaista iščistili gotovo sve u okviru odgovora na Upitnik koje moramo da pošaljemo, ostale su manje neke tehničke primjedbe i usaglašavanja i mislim da je to veliki uspjeh i da je potrebno što prije poslati odgovore na Upitnik, da bi se mogao pokrenuti proces koji slijedi nakon toga. Mislim da je to najvažnija stvar i poruka sa ovog sastanka“, kazala je Cvijanović.


Niška televizija » Još jedan ruski avion dopremio pomoć za ugrožene (VIDEO)\nTagovi: avion, pomoć, poplave, Rusija\nRano jutros u Niš je stigao jos jedan avion iz Ruske Federacije sa humanitarnom pomoći i tehničkom opremom za najugroženije teritorije. Dopremljeni su hrana, generatori, pumpe, hrana za bebe, ćebad – ukratko sve ono što su srpske vlasti trazile, rekao je novinarima na niskom aerodromu zamenik direktora Rusko srpskog humanitarnog centra Nikolaj Vukorovič Sukora.\nOsim ove pomoci, u ugrožena područja iz Nisa odlazi 140 tona garderobe, hrane, ćebadi i drugih potrepština koje su tokom jučerašnjeg dana Nišlije donirale, istakao je gradonacelnik Nisa Zoran Perisic.\nHumanitarna pomoć iz Rusije biće smeštena u carinsko skladište u Nišu, a odatle će biti distribuirana tamo gde je najpotrebnija, potvrdio je gradonačelnik Nisa prof.dr Zoran Perisic.\nPerišić podseća da je juče, za samo jedan dan, u Nišu prikupljeno 140 tona humanitarne pomoći za poplavama pogođena područja.\nRuski partneri pohvalili su niške vlasti za brz, kvalitetan i ekspeditivan rad pa sva pomoc odmah stize tamo gde je najneophodnija. Gradonacelnik pritom istice da predstavnici ruskih humanitaraca u Nisu dobijaju sve što im je neophodno.


Druga medalja za Palančane na Školskoj olimpijadi Srbije: Bronza za Anu Nijemečević u karateu\nUčenica Miodraga Vukovića- Rikija i OŠ HIM potrdila talenat i potencijal\nNastavlja se uspešan nastup predstavnika S. Palanke na Školskim olimpijskim igrama Srbije, učenika osnovnih i srednjih škola, u Vranju. Posle atletičarke Ivane Djurić, medaljom se okitila i karatistkinja Ana Nijemčević, učenica OŠ HIM. Ona je u konkurenciji trećih i čevtrih razreda, u katama, osvojila treće mesto i bronzano odličje.\nAna Nijemčević je jedna od najtelentovanijih karatistkinja u Srbiji, iz radionice Miodraga Vukovića- Rikija i njegovih saradnika, učenica je trećeg razreda, a velikoj riznici medalja dodala je veoma vredno sa Olimpijade.\nJoš jedna predstavnica palanačke opštine nastupila je na Olimpijadi u Vranju i ostavila odličan utisak. Učenica osmog razreda OŠ Vuk Karadžić, karatistkinja Sofija Ristić, se takmičila u borbama i zauzela sedmo mesto. Uz malo više sportske sreće i Sofija je mogla da se nadje u konkurenciji za medalju


ČUTI I RAZUMETI - Glas Podrinja\nSvi učesnici akcije "ČUTI I RAZUMETI" su se okupili u Kragujevcu u sali osnovne škole Stanislav Sremčević. Organizaciju ovogodišnje humanitarne akcije takođe su pomogli i Gradska uprava Kragujevca, Škola sa domom za učenike oštećenog sluha iz Kragujevca i Gradska turistička organizacija Kragujevac.\nHumanitarnu akciju "ČUTI I RAZUMETI" otvorila je članica gradskog veća za zdravstvenu i socijalnu zaštitu dr Gordana Damnjanović.\nZatim se prisutnima u ime organizatora akcije obratila Jela Mrmak, direktorka kompanije Audiovodž i istakla da se družimo već osam godina u okviru akcije "ČUTI I RAZUMETI" i da je važno pružati stalnu podršku deci sa oštećenim sluhom da bi bili ravnopravni članovi našeg društva. Prisutnima se obratio i Mladen Šurlan, direktor Škole za decu sa oštećenim sluhom iz Kragujevca i poželeo dobrodošlicu deci i ostalim učesnicima akcije.\nSa završetkom programa u sali osnovne škole Stanislav Sremčević usledilo je zajedničko slikanje a zatim su učesnici humanitarne akcije "ČUTI I RAZUMETI" u pratnji vodiča Gradske turističke organizacije Kragujevac obišli staro gradsko jezgro i upoznali se sa bogatom istorijom ovog kraja. Na kraju ovogodišnjeg druženja učesnici akcije su posetili Školu za decu sa oštećenim sluhom iz Kragujevca.


Ulaganje EBRD za energetsku efikasnost - Penzin\nEnergetsku efikasnost svojih domova poboljšalo je više od 2.200 domaćinstava u Srbiji pomoću kredita Programa finansiranja zelene ekonomije (GEFF). Ukupni iznos investicija bio je veći od 7,6 miliona evra, navodi se u saopštenju Evropske banke za obnovu i razvoj (EBRD).\nNajčešće finansirane tehnologije bile su prozori i vrata, izolacija i toplotne pumpe.\nDo danas je oko 7.000 domaćinstava na Zapadnom Balkanu poboljšalo energetsku efikasnost svojih domova kroz GEFF program. Ulaganje je doprinelo smanjenju za više od 10.000 tona emisije CO2 godišnje. To je jednako uklanjanju 6.000 automobila sa puteva.\nNovo ulaganje za energetsku efikasnost\nEvropska banka za obnovu i razvoj (EBRD) planira da plasira novu kreditnu liniju od 1,2 milijarde dinara (10 miliona evra). Erste banka će sredstva učiniti dostupnim domaćinstvima. Ova sredstva su namenjena ulaganju u mere energetske efikasnosti poput izolacije, prozora, toplotnih pumpi i solarnih panela.\nKorisnici kredita će imati pravo na povraćaj novca u iznosu do 20 odsto nakon uspešne realizacije investicije.\nKreditna linija deo je Programa finansiranja zelene ekonomije za Zapadni Balkan, navodi se u saopštenju EBRD. Ovaj program podržava energetski efikasna rešenja za izgradnju zelenije i održive ekonomije i vredi 135 miliona evra. Program podržavaju Evropska unija, Investicioni okvir za zapadni Balkan (WBIF) i Austrija.\n„Drago nam je što je GEFF program pomogao mnogim domaćinstvima u Srbiji da postignu bolje standarde energetske efikasnosti, što dovodi do nižih računa za struju i emisije gasova sa efektom staklene bašte. Zajedno sa našim partnerima, EU, Austrijom i WBIF-om, nastojimo da povećamo podršku Srbiji, kao i ostatku regiona, s ciljem poboljšanja energetske efikasnosti u stambenom sektoru i smanjenja energetskog intenziteta“, rekao je Mateo Kolanđeli, regionalni direktor EBRD za Zapadni Balkan i direktor za Srbiju.\nIlustracija: Jack Moreh za Stockvault\nTags:AustrijaBalkanenergetska efikasnostErste bankaEvropska banka za obnovu i razvoj EBRDEvropska unija EUMateo Kolanđeli


Polovni Pimespo električni viljuškari oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Viljuškari > Električni viljuškari > Pimespo\nPolovna Pimespo električni viljuškari na prodaju\nOvde je kompletna lista polovnih Pimespo električni viljuškari oglasa za prodaju na Mascusu. Pimespo električni viljuškari oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Pimespo električni viljuškari u odeljku Brendovi.\nPimespo OM XE 50 / SS / ZV / Duplex / Elektro / 5TMjenjač: Automatik, Motor: Elektro\nMascus pruza svojim korisnicima najbolju priliku za pretragu i pronalazak polovnih mašina u kategoriji Pimespo električni viljuškari i druge opreme\nOvde je kompletna lista polovnih Pimespo električni viljuškari za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Pimespo električni viljuškari koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Pimespo električni viljuškari.


Gotovo jedan od pet potrošača skupo plaća socijalne rejtinge - IT RešenjaIT Rešenja\nYou Are Here: Home » Rešenja » Gotovo jedan od pet potrošača skupo plaća socijalne rejtinge\nGotovo jedan od pet potrošača skupo plaća socijalne rejtinge\nAutor: Nebojša Rašković Datum: 13. 06. 2020. Rubrika: Rešenja | komentar : 0\nNajnoviji izveštaj kompanije Kaspersky pod nazivom Socijalni krediti i bezbednost: prihvatanje sveta rejtinga, otkrio je da se 18% potrošača na globalnom nivou suočilo sa poteškoćama kada je reč o pristupu finansijskim uslugama zbog procene njihovih informacija na društvenim mrežama od strane sistema bodovanja. Mada su ovakvi sistemi socijalnog bodovanja postali rasprostranjeniji i već su implementirani u mnogim zemljama i industrijskim sektorima, njihovo kreiranje zahteva više pažnje, s obzirom na to da mogu dovesti do negativnih posledica.\nGotovo sve usluge koje koristimo onlajn u gotovo svim aspektima naših života – od društvenih mreža do bankovnih računa – zasnivaju se na podacima kako bi se olakšao život ljudima. Uz pristup ličnim informacijama, uključujući aktivnost na društvenim mrežama, organizacije svojim trenutnim i potencijalnim klijentima mogu ponuditi njima prilagođene usluge i besprekornije iskustvo. Međutim, ovakva procena ponašanja takođe vodi bodovanju socijalnih kredita na osnovu automatizovanih algoritama koji mogu da utiču na naše privatne živote. Potrošači su u okviru izveštaja “Socijalni krediti i bezbednost: prihvatanje sveta rejtinga” kompanije Kaspersky, podelili primere ovakvih iskustava.\nPrema nalazima izveštaja, 18% potrošača iskusilo je probleme prilikom dobijanja zajmova ili hipoteka zbog informacija koje su o njima prikupljene sa njihovih naloga na društvenim mrežama, uz najveći uticaj na ljude starosti između 25 i 34 godine (32%) koji se najviše oslanjaju na ove servise. Mada postoje dobro poznati propisi za bodovanje kredita na osnovu finansijskog ponašanja, ne postoji neki okvir koga su ljudi javno svesni kada se radi o sistemima koji prikupljaju lične informacije sa naših onlajn profila.\nIzveštaj kompanije Kaspersky navodi da su ljudi spremni da podele osetljive privatne podatke kako bi osigurali bolje rejtinge i popuste, i da bi uživali posebne usluge. U isto vreme, značajan broj potrošača i dalje je na oprezu povodom načina na koji koriste društvene mreže, i neki ne bi pristali da organizacije dobiju uvid u njihove lične žvote. Primera radi, četvrtina (26%) ispitanika je rekla da ne bi podelili svoje profile samo da bi brže završili proces pozadinskih provera za kreditne kartice. Nešto manji procenat ljudi ne oseća se prijatno da podeli ovu vrstu ličnih informacija kako bi svom detetu osigurali mesto u najboljoj školi (20%) ili bolji stan za iznajmljivanje (18%).\n“U današnjem digitalnom svetu sistem socijalnog bodovanja će uskoro postati sve rasprostranjeniji, i ne samo izbor već sastavni deo mnogobrojnih usluga. Ipak, globalna anketa kompanije Kaspersky ukazuje na to da postoji značajan broj onih koji ne žele da dele svoje lične informacije kako bi obezbedili dobre pogodbe. Njihovo mišljenje se ne može ignorisati, i dok programeri od algoritama baziranih na veštačkoj inteligenciji kreiraju socijalne rejtinge, interes svih treba biti uzet u obzir, kao i pitanja koja se tiču poverenja i transparentnosti.” izjavio je Marko Projs (Marco Preuss), direktor tima za globalno istraživanje i analizu u kompaniji Kaspersky.\nDok preduzeća pokušavaju da na novi način izvuku korist od tehnologije i podataka o potrošačima, potrošači takođe razmatraju kojim organizacijama mogu poveriti svoje podatke – dok opseg sajber pretnji nastavlja da se širi i zaštita ličnih podataka može predstavljati veliki izazov. Kompanija Kaspersky je otkrila da se potrošači po pitanju svojih podataka sve više oslanjaju na medicinske ustanove, banke ili osiguravajuća društva, pre nego na vlade. Stoga, samo 19% ispitanika je reklo da ne veruju ovim kompanijama ili uslugama kada je reč o skladištenju njihovih ličnih podataka, dok četvrtina (24%) potrošača kaže da ne veruju vladi.\nProfesor Čengaj Lin (Chengyi Lin), pridruženi profesor strategije na institutu INSEAD, komentariše: “Glavni cilj sistema socijalnog bodovanja je da meri i unapredi poverenje – i u digitalnom i u fizičkom svetu. U isto vreme, sistem zahteva poverenje javnosti kako bi funkcionisao. U zavisnosti od ekonomskog, socijalnog i kulturnog konteksta, nivo opšteg poverenja, poverenja u različite entitete i poverenja u digitalni svet varira od zemlje do zemlje. Stoga će odluka da li dizajnirati i implementirati sistem socijalnog bodovanja, makar na kratko vreme, najverovatnije biti na svakoj zemlji pojedinačno. Osim očiglednih briga za privatnost podataka i bezbednost, odluka treba pažljivo da razmotri koje ustupke je društvo spremno da napravi, kome je društvo spremno da poveri dizajniranje i upravljanje radom sistema, i kako će sistem biti implementiran i regulisan.”\nKompanija Kaspersky potrošačima savetuje preduzimanje sledećih koraka prilikom deljenja ličnih informacija onlajn kako bi zaštitili svoju privatnost:\nBudite svesni toga koje lične informacije delite onlajn i ko ima pristup vašim ličnim nalozima. Možete koristiti Privacy Check uslugu kompanije Kaspersky kako biste istražili kako da promenite podešavanja privatnosti na svojim onlajn servisima, da biste uspostavili kontrolu nad svojim ličnim podacima.\nDeljenje ponašanja ima određene prednosti ali samo sa odabranim servisima. Onlajn istraživanje vam može dati popust na vaš omiljeni brend, ali ovo može dovesti do toga da kompanija o vama zna više nego što želite. Ostanite oprezni kada je reč o onlajn aktivnostima.\nKoristite pouzdano bezbednosno rešenje, kao što je Kaspersky Security Cloud za sveobuhvatnu zaštitu od širokog opsega pretnji, kako biste zaštitili onlajn privatnost. Na primer, Do Not Track opcija sprečava učitavanje elemenata za praćenje koji nadgledaju vaše aktivnosti na veb-sajtovima i prikupljaju informacije o vama.


Počeo 3.Uskršnji festival fudbala - KRAGUJEVAČKI SPORT\nPočeo 3.Uskršnji festival fudbala\nU organizaciji Fudbalskog kluba Radnički, na pomoćnim terenima stadiona „Čika Dača“ počeo je treći po redu Uskršnji festival fudbala, koji je i ovoga puta okupio najmlađe poklonike i zaljubljenike u ovu igru. Prvog takmičarskog dana snage su odmeravali igrači rođeni 1999. i 2000. godine, ukupno 24 tima, gotovo iz cele Srbije pojavila su se u Kragujevcu. Da je napravljen vidan pomak u organizaciji takmičenja, pored direktnih učesnika, potvrdili su i treneri koji su istakli da će i narednih godina rado dolaziti na Uskršnje festivale fudbala.\nU takmičarskom delu u generaciji igrača rođenih 1999. godine, najviše uspeha imao je domaćin Radnički 1923. Drugo mesto pripalo je kruševačkom Trajalu, a treće užičkoj Slobodi. Za najboljeg igrača u ovoj kategoriji proglašen je Ognjen Ilić iz pobedničkog tima, najefikasniji, sa šest postignutih golova, bio je Marko Radojević, član užičke Slobode, a za najuspešnijeg golmana izbor je pao na Davida Todorovića, čuvara mreže Trajala. Pobednik u kategoriji fudbalera rođenih 2000. godine, je ekipa OFK Beograda koja je iza sebe ostavila vršnjake iz kragujevačkog Apolona i kruševačkog Napretka. I pojedinačna priznanja otišla su na Karaburmu, najbolji igrač je Bojan Bojić, sa šest golova Nenad Stuparević bio je najbolji strelac, a najbolji golman na turniru bio je Svebor Petrović.\nUskršnji festival fudbala, nastavlja se sutra, kada će se na sceni naći igrači rođeni 2001. i 2002. godine, a ponovo će na okupu biti 24 ekipe.\nPrevious Čapljić:“Biće teško protiv Proletera“\nNext Radnički pobedio i ostao na +4 u odnosu na Pazarce


GPL 3 nacrt objavljen za komentare javnosti - VirtualniGrad.Com\nVi ste ovde: Početna / GPL 3 nacrt objavljen za komentare javnosti\nFondacija za besplatni software (FSF – Free Software Fondation) objavila je nacrt verzije za Opštu Javnu Licencu (GPL – General Public License), time je napravila veliki zaokret u 15. godišnjim preporukama o licenciranju besplatnog software-a.\nGPL je originalno bio namenjen za razvoj besplatnih programa od strane FSF, ali je industrija I.T.-a doživela more promena od tada. Trenutno, ima nekih 50.000 developer-a koji koriste GPLkao način da ponude svoje programe korisnicima.\nPrema FSF, GNU GPL je najšire upotrebljavani način liceniranja besplatnih programa, sa skoro 3/4 od svih licenciranih besplatnih programa, uključujući i distribucije Linux-a operativnog sistema.\nKorišćenje programa koji je pod GPL licencom dozvoljava distributerima da traže nadoknadu za distribuiranje programa — npr., troškovi pakovanja porgrama na CD-ROM — ali zabranjuje naplaćivanje tog konkretnog programa.\nNova GPL 3 licenca obezbeđuje patentnu licencu koja pokriva eventualno neki patent koji se nalazi u okviru programa.\nU suštini nova GPL 3 licenca sprecčava komercijalnim kompanijama upotrebu nepoštenih patentnih ograničenja na programskoj opremi otvorenog koda i uvodi definicije za uklanjanje rupa koje bi komercijalnim ponuđačima omogućile da »ugrabe« licencu u svoju korist.\nDajemo Vam i link gde je dat sveobuhvatan opis, poređenje i objašnjen način korišćenja licenci za besplatan softver (vodič, obuke, informacije, itd.) kao i objašnjenje popularnih open-source licenci.


Nemogućnost kandidovanja predsjednika Srpske Milorada Dodika za još jedan mandat nestrpljivo su dočekali i opozicija i koalicioni partneri, ali izgleda i njegov SNSD!\nIako imamo više od 13 mjeseci do početka predizborne kampanje, probni baloni i opipavanje pulsa građana, ali prije svega, koalicionih partnera i stranačkih šefova, već su uveliko počeli.\nIstraživanja, koja stranke sprovode za unutarstranačke potrebe i dalje pokazuju rezultat koji se ne mijenja više od decenije – Milorad Dodik je i dalje najpopularniji političar u Republici Srpskoj. Međutim, prema izvorima SrpskaCafe-a iz najveće stranke u Srpskoj, problem SNSD-a je nastao u drugom dijelu istraživanja, gdje se pokazalo da bi Mladen Ivanić i Mirko Šarović pobjedili svakog drugog kandidata, osim Dodika.\nImajući u vidu da Ustav RS ne dozvoljava treći predsjednički mandat, i da se SNSD naredne godine neće moći osloniti isključivo na Dodika, na mjesto njegovog nasljednika mnogi su već počeli da se samonominuju.\nPrema pisanju banjalučkih medija, potpredsjednik SNSD-a i delegat u Domu naroda BiH Nebojša Radmanović je i više nego zainteresovan za poziciju prvog čovjeka Srpske. Iako ne istupa u medije sa takvim željama, vrlo aktivno radi na terenu na ostvarivanju takvog raspleta.\nSa druge strane, Dodik bi na tom mjestu najradije vidio premijerku Željku Cvijanović, ali mu najveći problem predstavlja podatak što je njena popularnost među građanima Srpske izuzetno mala.\nKako je na svom blogu često pisao nekadašnji visoki funkcioner SNSD-a Rajko Vasić, osnovni problem njegove stranke jeste što u međuvremenu nije odnjegovala kvalitetnog kandidata, koji bi bez problema naredne godine odnio pobjedu na izborima. Sve vrijeme, a posebno na nekoliko posljednjih izbornih ciklusa, Dodik je isključivo sam iznosio sav teret kampanja i izbornih pobjeda.\nTrenutno najpopularniji SNSD-ovac, pored predsjednika Srpske, je gradonačelnik Banjaluke Igor Radojičić, međutim, kako stvari sada stoje, on ne planira da se kandiduje ni za kakvu drugu funkciju. S vremena na vrijeme znalo se čuti i ime Siniše Karana, predsjednika Komisije za provođenje referenduma o Danu RS, kao adekvatnog kandidata za Dodikovog nasljednika, ali je sve ostalo, za sada, na priči.\nPavić i Ivanić koriste priliku\nLider DNS-a Marko Pavić, osjetio je ove godine, kao nikada do sada, da u mnogo čemu konce sada u svojim rukama drži upravo on. Nekandidovanje Dodika za predsjedničku funkciju, ali i parlamentarna većina koja zavisi od DNS-a, ugledao je kao priliku za sebe.\n– Vrijeme je da DNS, kao stranka koja će 2018. ići na dobijanje 100 000 glasova, dobije nominaciju ispred vladajuće koalicije za jednu od dvije funkcije najznačajnije funkcije, predsjednika Srpske ili srpskog člana Predsjedništva BiH – stav je DNS-ovaca, koji se, kako sada stvari stoje, neće promijeniti.\nDa li Pavić “krči” put sebi ili eventualno predsjedniku Narodne skupštine RS Nedeljku Čubriloviću, sada vjerovatno znaju samo njih dvojica.\nDa i opozicija ima svoj DNS, pokazuje primjer srpskog člana Predsjedništva i počasnog predsjednika PDP-a Mladena Ivanića. Slabost opozicije, prije svega SDS-a, vidio je kao priliku da ostane u vrhu naše političke scene.\nViše stvari mu ide u korist – ankete koje pokazuju da ima odličnu podršku građana u RS, slabost SDS-a da beskompromisno izađe sa stavom da će imati kandidate za obe funkcije i njihova potreba da ostanu u savezu sa PDP-om, te NDP koji ga već proglašava kandidatom.\nIako je u intervjuu za list Nedeljnik rekao da još uvijek ne razmišlja o kandidaturi ali da mu je bliža fotelja u kojoj trenutno sjedi, mnogi ne isključuju mogućnost da se ipak nađe u trci za Dodikovog nasljednika.\nGovedarica, Mićić, Šarović…\nPrema pisanju današnjih Nezavisnih novina, u SDS-u je, navodno, gradonačelnik Bijeljine i potpredsjednik stranke Mićo Mićić najbliži kandidaturi za prvog čovjeka Srpske.\nPrema istom izvoru, ministar spoljne trgovine i ekonomskih odnosa BiH Mirko Šarović biće kandidat za člana Predsjedništva BiH.\nUkoliko dođe do ovakvog raspleta, to bi bio dokaz da lider SDS-a Vukota Govedarica i nema posljednju riječ u stranci, već se samo dovodi pred svršen čin. Podsjećamo, i sam Govedarica je prije nekoliko mjeseci rekao da smatra prirodnim da predsjednik SDS-a bude i kandidat za predsjednika Srpske.


Završeni skoro svi radovi: Ubrzo u funkciji nova saobraćajnica koja povezuje Lauš i Paprikovac FOTO | BL Portal\nZavršeni skoro svi radovi: Ubrzo u funkciji nova saobraćajnica koja povezuje Lauš i Paprikovac FOTO\n5. Septembra 2020. 15:28\nNova saobraćajnica koja povezuje Lauš i Paprikovac uskoro bi trebala biti puštena u funkciju.\nProjekat je vrijedan 2,7 miliona KM, a prema objavi na Fejsbuk profilu gradonačelnika Igora Radojičića radovi se privode kraju.\n“Spremno za puštanje u saobraćaj: završeni skoro svi radovi na saobraćajnici Lauš – Paprikovac i kružni tok na uklapanju s Ulicom Jovana Raškovića”, navedeno je u objavi gradonačelnika Radojičića.\nSpremno za puštanje u saobraćaj: završeni skoro svi radovi na saobraćajnici Lauš – Paprikovac i kružni tok na uklapanju s Ulicom Jovana Raškovića.\nGepostet von Igor Radojičić am Samstag, 5. September 2020\nUslovi za izgradnju ove izuzetno važne saobraćajnice stvoreni su nakon što se Grad Banjaluka, poslije višegodišnjeg sudskog spora, upisao u zemljišne knjige kao vlasnik nekadašnjeg „Voćnjaka“, a sredstva za izgradnju obezbjedila je Vlada RS.\nTags: Lauš, Paprikovac, radovi, saobraćajnica\nZa kraj sedmice vedro i sunčano vrijeme: Padavine praćene grmljavinom moguće u ovom dijelu zemlje\nProblemi u Hrvatskoj: Zbog korone zatvorena škola u Koprivnici, zaraza i na svadbi


Francuska za bolju provjeru sirijskih pasoša\nNaslovnica NAJNOVIJE Svijet Francuska za bolju provjeru sirijskih pasoša\nFrancuska – Francuska je pozvala Evropsku uniju da učini više kako bi se među izbjeglicama i migrantima otkrili oni koji nose lažne sirijske pasoše.\nNapadi u Parizu od 13. novembra “nažalost su pokazali da neki pokušavaju da dođu u naše zemlje i počine zločinačke akte, ubacujući se u tok migranata i izbjeglica”, naveo je francuski ministar unutrašnjih poslova Bernard Cazeneuve u pismu Evropskoj komisiji.\nOn je ukazao da cirkuliraju blanko pasoši ukradeni iz prostorija sirijske administracije u mjestima koja su zauzeli borci Islamske države Irak i Levant (ISIL), i da je takve dokumente jako teško detektirati.\nNedovoljne sigurnosne mjere\n“Drugi pasoši su ukradeni od ubijenih ljudi, kao što su sirijski vojnici ili civilne žrtve bombardiranja, a zatim prodati”, dodao je Cazeneuve.\nOn je pozvao Evropsku uniju da poboljša kvalitet opreme koja se koristi za provjeru putnih dokumenata na vanjskim granicama, posebno u Grčkoj i Italiji, kao i da omogući da se ti dokumenti uporede sa podacima Interpola o ukradenim ili izgubljenim pasošima.\nSigurnosne provjere u prihvatnim centrima za izbjeglice i dalje su u velikoj mjeri nedovoljne, ocijenio je Cazeneuve.


Dostupni u Sport i S Line specifikacijama, ovi motori stvaraju 201 ks i sarađuju sa sedmostepenim S tronic autmatskim menjačima. Nazvani 40 TDI, ovi Audi A6 modeli sa četvoro vrata dostižu stotku za 8,1 sekund, dok A6 Avant i A7 Sportback zahtevaju dodatnih 0,2 sekunde. Maksimalna brzina ovih linija iznosi 240 km/h, u slučaju karavana i 245 km/h u slučaju A6 Saloon i A7 Sportback modela.\nAudi 40 TDI modeli ponuđeni su sa prednjom vučom ekskluzivno. Kasnije ove godine, međutim, automobili će biti lansirani i sa Quattro pogonom na svim točkovima, kao opcionim dodatkom.\nBaš kao i ostatak modernih linija A6 i A7, 40 TDI modeli posedovaće nove srednje hibridne pogonske sklopove, nazvane MHEV od strane proizvođača. Ovaj sistem poseduje kaišni alternator starter spojen sa radilicom koji obnavlja oko 5 kW snage tokom usporavanja modela. Energija se zatim šalje u litijum-jonske baterije smeštene na zadnjem delu automobila.\nLista opreme je prilično ekstenzivna i uključuje 8,8 inča veliki monitor informativno zabavnog sistema ili ekran veličine 10,1 inč, sa MMI navigacijom, Audi virtuelnim kokpit displejom i bežičnom bazom za punjenje kompatibilnih uređaja. Karakteristike kao što je glasovno raspoznavanje, asistencija prilikom putovanja i lične rute, zajedno sa ostalim takođe, su dostupne, kao dodatak kožnim i alkantara postavama, različitim alu felnama i asortimanu vozačkih aisistencija.\nAudi tvrdi da je ovo prvi put da su njihovi četvorocilindrični modeli uključeni u elegantne kupe automobile A7 linije sa petoro vrata, međutim, ovo nije potpuno tačno, jer je prva generacija ovih modela dolazila sa turbo TSI četvorocilindrašima, benzincima sa tubo punjenjem i zapreminom od 1,8 litara, na određenim tržištima, a ove jedinice stvarale su 187 ks i 320 Nm obrtnog momenta.


ponedjeljak, 06 mart 2017 14:16\nOdržana Prva sjednica Prvog redovnog zasijedanja Skupštine Crne Gore u 2017. godini\nUsvojeno pet predloga zakona i jedan Predlog odluke\npetak, 03 mart 2017 16:38\nTudik: Stav Francuske o bojkotu opozicije je identičan stavu EU\nPredsjednik Skupštine Crne Gore Ivan Brajović primio je danas u Podgorici ambasadorku Francuske u Crnoj Gori Kristin Tudik.\npetak, 03 mart 2017 15:39\nPredsjednik Brajović čestitao nacionalni praznik Bugarske\nPredsjednik Skupštine Crne Gore Ivan Brajović uputio je čestitku predsjednici Nacionalne skupštine Republike Bugarske Cecki Cačevoj Dangovskoj povodom Dana oslobođenja Bugarske.\nčetvrtak, 02 mart 2017 13:49\nKartman: Pristupanje Crne Gore EU će biti dobar znak i primjer regionu\nPredsjednik Skupštine Crne Gore Ivan Brajović primio je danas predsjednika Parlamenta Hesena Norberta Kartmana, koji na njegov poziv prvi put boravi u Crnoj Gori.\nsrijeda, 01 mart 2017 20:12\nPredsjednik Skupštine Ivan Brajović dočekao visoku predstavnicu EU Federiku Mogerini\nPredsjednik Skupštine Crne Gore Ivan Brajović tokom razgovora sa visokom predstavnicom za vanjske poslove i bezbjednosnu politiku Evropske unije i potpredsjednicom Evropske komisije Federikom Mogerini, uoči njenog izlaganja u parlamentu, istakao je posvećenost Crne Gore unutrašnjim reformskim procesima, kao i integracionim prioritetima – članstvu u EU i NATO.\nsrijeda, 01 mart 2017 19:19\nFederika Mogerini obratila se poslanicima u Skupštini Crne Gore\nOdržana Druga - posebna sjednica Prvog redovnog (proljećnjeg) zasijedanja Skupštine Crne Gore u 2017. godini\nsrijeda, 01 mart 2017 13:38\nPredsjednik Skupštine primiće predsjednika Parlamenta Hesena\nPredsjednik Skupštine Crne Gore Ivan Brajović primiće sjutra, 2. marta 2017. godine, predsjednika Parlamenta Hesena Norberta Kartmana.\nutorak, 28 februar 2017 14:27\nPosjeta visoke predstavnice EU za vanjsku politiku i bezbjednost Federike Mogerini Skupštini Crne Gore\nPredsjednik Skupštine Crne Gore Ivan Brajović primiće visoku predstavnicu Evropske unije za vanjsku politiku i bezbjednost i potpredsjednicu Evropske komisije Federiku Mogerini (Federica Mogherini), u srijedu, 1. marta 2017. godine u Kabinetu predsjednika, u 18.15 sati.


Istorijat | ŠKODA Ćirinac\nZahvaljujući solidnom temelju, tradicionalnoj proizvodnji i uspešnoj prošlosti, Čehoslovačka u periodu posleratnog socijalizma uspeva napredovati usprkos uticaju socijalističkog sastava i informacionog vakuma.\nPolitičke promene 1989. sa sobom donose novu ekonomsku i tržišnu realnost. Škoda traži snažnog stranog partnera budući da mora nadoknaditi zaostatak i investirati u budućnost. U decembru 1990., vlada se odlučuje za saradnju sa VW Koncernom. 16. aprila 1991. Škoda se pridružuje markama VW, Audi i Seat kao četvrta marka Koncerna.


Beta 2. septembra 2016. 23:00\nEvropska unija (EU) zajedničku vojsku neće dobiti još neko vreme, izjavila je danas u Bratislavi šefica evropske diplomatije Federika Mogerini i dodala da bi EU trebalo da ima veću ulogu u pitanjima odbrane.\n„Svi se slažemo da evropske vojske neće tako brzo biti, ali ono što uskoro može doći to je preuzimanje veće uloge zemalja članica u pitanjima evropske bezbednosti, o tome se danas razgovaralo“, rekla je Mogerini prvod dana neformalnog sastanka šefova diplomatija EU.\nTradicionalno, države članice, a najviše Velika Britanija, nisu voljne da se odreknu ni dela svog suvereniteta u odbrani. Medjutim, nedavn dogadjaji, od migrantske krize do medjunarodnog terorizma, naveli su Evropsku komisiju i Federiku Mogerini da zatraže zajedničku odbrambenu politiku.\n„Evropska vojska će biti za 50, 60, 100 godina. Ko zna“, rekla je ona i dodala da je danas započela razgovore o opštoj strategiji zaštite spoljašnjih granica EU, čije prve rezultate očekuje na proleće 2017. godine.\nPo njenim rečima, važno je što su se svi ministri složili s projektom i podržali njegov koncept.\nDokument na 32 strane podvlači nekoliko pitanja, medju kojima je stvaranje čvrste evropske odbrambene industrije. Navode se posebno borba protiv terorizma i zaštita granica, kao i pomorska bezbednost.\n„To je važan trenutak u istoriji EU“, rekao je šef francuske diplomatije Žan-Mark Ero novinarima u Bratislavi i dodao da je važno utvrdjivanje godišnjih ciljeva u oblasti kapaciteta i jačanja koordinacije zemalja članica EU, uz sticanje sopstvenih vojnih komandnih sposobnosti.\nŠef britanske diplomatije Boris Džonson izjavio je da će njegova zemlja ostati posvećena odbrambenoj saradnji s EU i posle izlaska iz članstva.


Transcendentalna Meditacija: Naučna istraživanja - uvod\nPreko 600 naučnih istraživanja izvršenih na više od 200 univerziteta i istraživačkih institucija u 30 zemalja pokazuju izrazite dobrobiti Transcendentalne Meditacije i TM-sidhi programa za duh, telo, ponašanje i okolinu. Na sledećim stranicama predstavićemo neke od najvažnijih nalaza i zaključke zasnovane na istraživanjima.\nTokom poslednjih 40 godina, više od pet miliona ljudi širom sveta naučilo je tehniku Transcendentalne Meditacije Mahariši Maheš Jogija - jednostavnu, prirodnu tehniku koja se vežba 15 do 20 minuta ujutro i uveče, sedeći udobno zatvorenih očiju. Tehnika Transcendentalne Meditacije se lako uči, nenaporno vežba i ne zahteva posebna verovanja, ponašanje ili životni stil. Ljudi svih uzrasta, kultura, religija i obrazovanja vežbaju tehniku Transcendentalne Meditacije.\nTokom vežbe tehnike Transcendentalne Meditacije svest osobe se smiruje i ona doživljava jedinstveno stanje budnog odmora - transcendentalnu svest, najjednostavniji oblik svesti, pun kreativni potencijal duha. Vodeći\nkvantni fizičari identifikovali su Transcendentalnu svest kao jedinstveno polje prirodnog zakona, "dom" svih zakona prirode koji upravljaju sređenom evolucijom univerzuma. S obzirom na to da se aktivnost duha smiruje, stiče se jedinstveno stanje dubokog odmora, pri čemu se oslobađa akumulisani stres i revitališe čitav nervni sistem. Ovo ima za posledicu razvoj duha i bolje zdravlje, što pojedincu omogućuje veći uspeh i zadovoljstvo u životu.\nTM-sidhi program, uključujući jogijsko letenje, predstavlja naprednu praksu koja razvija sposobnost da se misli i deluje iz najsuptilnijeg i najmoćnijeg nivoa svesnosti, transcendentalne svesti, jedinstvenog polja prirodnog zakona. Sa redovnom praksom misli i akcije osobe stiču veću podršku prirodnog zakona, što joj omogućuje da ostvari sve veće ciljeve sa sve manje napora i naprezanja. Jogijsko letenje proizvodi subjektivno iskustvo radosti i rastućeg blaženstva; kada se vežba u grupi, stvara merljiv uticaj koherencije i pozitivnosti u sredini, što redukuje negativne trendove, a povećava pozitivne trendove u društvu. Istraživanja ove prakse pokazuju praktičnost poboljšanja kvaliteta života kroz velike grupe eksperata u Transcendentalnoj Meditaciji i TM-sidhi programu. Velika grupa utvrđena u prestonom gradu svake nacije obezbediće koherentnu i harmoničnu atomsferu u kojoj se nacijom upravlja na način koji donosi maksimalan napredak nacionalnom životu. Slične grupe u svim velikim gradovima će eliminisati negativne tendencije kao što je na primer kriminal i ojačati pozitivne socijalne i ekonomske trendove i obogatiti život na svakom nivou društva - gradskom, državnom, nacionalnom i međunarodnom.\n4.000 eksperata u grupnoj praksi Transcendentalne Meditacije i TM-sidhi programu smanjili su kriminal povezan s nasiljem u Vašingtonu, D.C, poboljšali efikasnost nacionalne vlade i povećali poštovanje i podršku nacionalnoj administraciji. Ovaj javni demonstracioni projekat izveden je između 7. juna i 31. jula 1993.\nPreko 600 istraživačkih studija o Transcendentalnoj Meditaciji i TM-sidhi programu na više od 200 univerziteta i istraživačkih institucija u 30 zemalja i publikovanih u više od 100 najznačajnijih naučnih časopisa, sabrani su u zbirci Naučna istraživanja o Transcendentalnoj Meditaciji i TM-sidhi programu: Sabrani radovi, Tomovi 1-6.Istraživački radovi sažeto izneti u ovoj publikaciji mogu se dobiti ako kontaktirate Mahaišijev univerzitet za Menadžment, Kancelarija za umnožavanje Odseka za psihologiju, Fairfild, IA 52557-1118.


Afera ,,Maksi" KASIRKE: Ili dižite plate ili vam slede masovni otkazi – Otvoreno\nNaslovnaVestiAfera ,,Maksi" KASIRKE: Ili dižite plate ili vam slede masovni otkazi\nAfera ,,Maksi“ KASIRKE: Ili dižite plate ili vam slede masovni otkazi\nNakon informacija da će fabrika Deleze smanjiti plate radnicama „Maksija“ na osnovu Aneksa ugovora, pobunili su se sindikati, potrošači, građani ali i struka. Svi su revoltirani načinom na koji su smanjene plate, a stručnjaci ocenjuju da to može biti u vezi sa povećanjem cene minimalca koje je nastupilo od 1. januara. Firme na taj način žele da smanje svoje troškove i obezbede veći prostor kako bi manevrisali sa na tržištu, što će se očigledno negativno odraziti na radnike.\nPodsetimo, naš portal je objavio da je kasirkama iz Maksija ponuđen Aneks ugovora o radu kojim će im zarada biti obračunata sa prvim stepenom obrazovanja, odnosno samo sa osnovnom školom. Ove novine koje je u svoje poslovanje uvela belgijska firma Deleze, stupile su na snagu već od 1. januara, čime su radnice ostavljene na milost i nemilost tržištu.\n„Rekli su nam da moramo da potpišemo, inače dobijamo momentalni otkaz“, kaže za Nova.rs kasirka iz jednog Maksija (ime i prezime poznato redakciji). Ona je zamolila da ne otkrivao njen identitet, jer kako kaže, „u firmi se leti s posla i za mnogo manje prestupe“.\nStručnjak i profesor FEFA Goran Radosavljević rekao je za Nova.rs da ovakvi aneksi mogu da imaju direktne veze povećanjem iznosa minimalca, što kraktoročno ima ekonomsku računicu, ali dugoročno ne rešava probleme i direktno utiče da radnici traže nove poslove.\n„Suštinski, stepen kvalifikacija radnika nema neke veze sa visinom plate, barem u privatnom sektoru, jer u javnom postoje koeficijenti. Kompanija svojim unutrašnjim aktima može da odredi sistematizaciju radnih mesta. Možemo da pričamo da li je to moralno ili ne, ali ekonomski i zakonski oni to mogu da urade. Razlozi verovatno idu ka tome da bi se isplatila manja zarada nego što je to bilo prvobitno određeno po njihovom ugovoru. Zašto bi neko menjao nivo kvalifikacije ako nema ekonomski interes”, rekao je Radosavljević za Nova.rs.\ngugu 6. januara 2022. At 10:03\nKao i IDEA kada je preuzimala Merkator,,sa 37.000 pale na 27.000 din.


SLOBODAN GEORGIEV: Vučić izgubio podršku u velikim gradovima, to ga je dosta zabrinulo! - Preokret\nSLOBODAN GEORGIEV: Vučić izgubio podršku u velikim gradovima, to ga je dosta zabrinulo!\nDirektor NewsMax Adrija Slobodan Georgiev ocenio je u Novom danu da je referendum pokazao da je predsednik Vučić izgubio podršku u velikim gradovima, kao i da ga je to dosta zabrinulo. “On ne voli da izgubi mesnu zejednicu, a kamoli da mu neko kaže da je u Beogradu bilo više glasova protiv njega. To su indikatori koji su mu pokazali da zaista mora da povuče, i da razmisli šta će da radi narednih meseci”, istakao je on.\n“Videćemo 3. aprila da li se ta stvar završava ili se otvara novi prostor koji će potrajati malo duže”, kazao je Georgiev.


Hitna pomoć: Vremenski uslovi nisu prepreka, stižemo na svaki poziv! - Pirot Plus Online\nHitna pomoć: Vremenski uslovi nisu prepreka, stižemo na svaki poziv!\n12. januar 2017. 13:30 Društvo Pirot Plus Online\nSlužba Hitne pomoći radi 24 časa dnevno i uspeva da zbrine sve pacijente i pored veoma hladnog vremena i loših uslova na putevima. Glavna sestra Suzana Stojanov kaže da je u protekla 24 časa pomoć zatražilo 46 pacijenata i da je obavljeno 26 kućnih poseta.\nI u ovim teškim uslovima mi uglavnom stižemo na vreme, vozači brzinu prilagođavaju vremenskim uslovima i stanju na putevima, a i na vezi smo sa komunalnom službom i Centrom za vanredne situacije u slučaju da nam zatreba pomoć. Kako su nam iz Komunalca rekli danas će biti očišćeni putevi do svih sela osim do sela Cerev Del gde uopšte nije moguće očistiti sneg. Juče je naša ekipa išla do sela Mali Jovanovac, Činiglavci i Krupac i bez ikakvih problema stigla i nesmetano pružila pomoć pacijentu, istakla je Suzana Stojanov.\nOvih dana se uglavnom javljaju astmatičari, pacijenti sa povišenim krvnim pritiskom, srčani bolesnici, sa stomačnim tegobama i povišenom telesnom temperaturom, s obzirom da je sezona gripa, rekla je sestra Stojanov i dodala da su dežurni lekari juče u toku dana bili dr Mirjana Mančić i dr Spomenka Rančić, a u toku noći dr Miodrag Rančić i dr Mila Srejić.


Ministar za rad i zapošljavanje Zoran Đorđević posetio Sombor\nMinistar za rad, zapošljavanje, boračka i socijalna pitanja Zoran Đorđević i pomoćnica ministra Biljana Barošević u razgovoru sa gradonačelnicom Sombora Dušankom Golubović, zamenikom gradonačelnice Antoniom Ratkovićem, članom Gradskog veća za oblast zdravstva i socijalne zaštite Daliborom Forgićem i šefom odborničke grupe SNS u Skupštini grada Sombora Zoranom Rusom\n* Gradonačelnica Sombora Dušanka Golubović sa saradnicima primila je u suvotu, 13. jula ministra za rad, zapošljavanje, boračka i socijalna pitanja Zorana Đorđevića i pomoćnicu ministra Biljanu Barošević\nNakon kraćeg razgovora u zgradi Županije ministar Zoran Đorđević je, u pratnji gradonačelnice, obišao Gerontološki centar Sombor kako bi se uverio u tok radova na adaptaciji i rekonstrukciji ovog zdanja veoma bitnog za naše starije sugrađane.\nRazgovarao je sa korisnicima usluga ovog centra, kao i sa predstavnicima udruženja ratnih vojnih invalida.\nPrilikom obraćanja medijima, ministar Zoran Đorđević je istakao da je briga Ministarstva i Vlade Republike Srbije prema najstarijima jedan od prioriteta.\n„I Ministarstvo i Pokrajina su dali određena finansijska sredstva za rekonstrukciju objekta nakon nedavnog požara, vidimo da su radovi u toku, ali ono što je još važnije Kancelarija za javna ulaganja vlade Republike Srbije očekuje da projekat za adaptaciju bude gotov i da krene rekonstrukcija i soba i fasade na objektu. Verujem da će to suštinski da promeni uslove života najstarijih.“ rekao je ministar za rad, zapošljavanje boračka i socijalna pitanja Zoran Đorđević.\nGradonačelnica Sombora Dušanka Golubović je istakla da je prilikom današnje posete u fokusu bio Gerontološki centar i briga o starima, jedan od prioriteta i za Grad Sombor.\n„Za nas je bitno da smo tokom prethodnih godina uspeli da na adekvatan način konstatujemo i osposobimo uslugu pomoći i nege u kući, da smo dobili licenciranog pružaoca i da uradimo mnogo na kvalitetu ove usluge. To nije jedino što smo uradili, pored toga veća aktivacija udruženja penzionera i mogućnost da se njihove aktivnosti prošire po naseljenim mestima grada Sombora, podržali smo i kroz finansiranje socijo – humanitarnih organizacija. Podsetiću vas da smo prošle godine imali prvi Sajam penzionera u našem gradu zahvaljujući aktivnostima ovog udruženja. U toku je projektovanje sanacije i kompletne rekonstrukcije Gerontološkog centra na Apatinskom putu i očekujemo da projektna dokumentacija bude gotova u naredna dva meseca i da možda već tokom ove godine krenemo u rekonstrukciju i ovog objekta“ rekla je gradonačelnica Sombora Dušanka Golubović u svom obraćanju medijima.\nU delegaciji koja je dočekala ministra Đorđevića bili su zamenik gradonačelnice Antonio Ratković, član Gradskog veća za oblast zdravstva i socijalne zaštite Dalibor Forgić i šef odborničke grupe SNS u Skupštini grada Sombora Zoran Rus.\nViše iz ove kategorije « Mreža psihosocijalnih inovacija PIN sa migrantima u Somboru priređuje ekološku akciju i tribinu\tNa komemoraciji povodom odlaska Milana Rakasa: Otišao je čovek koji je predvodio Sombor u najtežim vremenima »


Srbiji preti eksplozija rada na crno | Evropa | DW | 05.12.2020\nDržavna pomoć tokom pandemijske krize odložila je talas otkaza. Ali bi već od januara on mogao da se oseti punom silinom, kažu stručnjaci. Pretpostavlja se da će mnogi poslodavci posegnuti za radom na crno.\nSrbiju očekuje pad broja regularno zaposlenih\n„Idemo sa brzom isplatom još jedne zarade, pričam o turističkim agencijama, turističkim vodičima, turističkim pratiocima, rent-a-car agencijama, ugostiteljima i hotelijerima“, rekao je predsednik Aleksandar Vučić u četvrtak. „To je ukupno 72.500 ljudi, u roku od deset dana dobiće po jednu minimalnu zaradu za svakoga.“\nVeć u petak je Vlada izvojila bezmalo dve milijarde dinara za tu meru. S obzirom da je minimalac oko 30.000 dinara, sva je prilika da novac neće dobiti 72.500 ljudi, kako kaže predsednik, već oko 66.000 njih.\nMeđutim, da li će to biti dovoljno da spreči dramatični talas otkaza i prelaska ljudi u rad na crno? Na takav scenario na početku iduće godine upozoravaju i sagovornice DW.\nKrajem godine ističu tri meseca tokom kojih poslodavci, koji su uzeli drugu državnu pomoć – dva puta po 60 odsto minimalca za zaposlene – nisu smeli da otpuste više od deset odsto zaposlenih, inače bi morali da vrate svu pomoć koju su dobili.\nKako je govorio ministar finansija Siniša Mali, pomoć je tada dobilo 235.000 firmi, odnosno, više od milion radnika, a zbog isteka ovog roka u stručnoj javnosti se govori da bi privredu Srbije od januara mogao da zadesi talas otkaza.\nPosebno jer od januara poslodavci treba da počnu sa isplatom poreza i doprinosa na minimalce koje je država dala njihovim zaposlenima, i može se očekivati da brojne firme neće moći da ispune te obaveze.\nSagovornice DW očekuju da će neki poslodavci probati da ove probleme reše tako što će izbegavati plaćanje poreza i doprinosa – to jest, zvanično otpustiti radnika da bi ga zaposlili na crno.\n„Ko je bio u neformalnom sektoru, on će ostati tamo, a pretpostavljam da će ih više ući u neformalni sektor“, kaže za DW Jelena Žarković, vanredna profesorka na Ekonomskom fakultetu u Beogradu.\n„Zna se da među ugostiteljima ima dosta neprijavljenih radnika, a minimalac će biti uplaćen samo za one koji su formalno zaposleni. U suštini je to osmišljeno da bi se amortizovao pad koji će uslediti početkom 2021. godine“, dodaje Žarković.\nSa ocenom da će broj neformalno zaposlenih porasti saglasna je Sarita Bradaš, istraživačica Fondacije Centar za demokratiju. Dosadašnje mere su odložile krizu, pa Bradaš naglašava da ćemo njene razmere videti tek od 1. januara.\n„Može da se desi, pogotovo što su u najvećem problemu preduzetnici i mikropreduzeća, da dođe do prelaska ljudi iz formalnog sektora u neformalni, kako bi nekako preživeli na tržištu“, dodaje ona u razgovoru za DW.\nU petak je direktor Nacionalne asocijacije turističkih agencija Srbije (YUTA) Aleksandar Seničić za agenciju Beta rekao da je svaka pomoć dobrodošla, ali da je nedovoljna i zakasnela jer je već dosta radnika otpušteno.\nNove mere i novi rizici\nOd petka je, u sklopu borbe protiv pandemije, rad ugostitelja i firmi koje se bave uslužnim delatnostima ograničen do 17 časova radnim danima, dok će tokom vikenda za njih biti svojevrstan policijski čas – biće zatvoreni od petka u 17 sati do ponedeljka u 5 ujutru.\nTako će ove delatnosti, uz turizam i hotelijerstvo, ponovo najviše nastradati, s obzirom da su i prilikom zatvaranja na proleće potpuno ostale bez prihoda.\nDržavne mere samo odložile krizu\nDa stvar bude gora, tek treba da se vidi da li će ove mere – debelo zakasnele, po oceni pojedinih članova Kriznog štaba – biti dovoljne da uspore zahuktalu epidemiju, ili će biti potrebne još drastičnije, što bi ugrozilo i druge grane privrede.\nPodsetimo, država je za 2021. godinu zacrtala realni rast BDP od šest odsto, što je Fiskalni savet ocenio kao „optimističnu prognozu“ koja „lako može da se ne ostvari“.\nNije samo „na crno“\nOsim ovih sektora, retko se u javnosti priča o čitavoj armiji ljudi koji su se prvi našli na udaru protivepidemijskih mera – neformalno zaposlenima.\nŠta su neformalno zaposleni radnici? Na prvu loptu, deluje da je reč samo o onima koji rade na crno, odnosno, nemaju nikakav ugovor ili rade u neregistrovanim preduzećima. Međutim, reč je o svim onim radnicima koji nemaju ugovor o radu: dakle, i oni koji su bez ikakvog ugovora, i oni koji imaju ugovor o privremenim i povremenim poslovima, ugovor o delu.\n„Mi smo radili istraživanje koje pokazuje da neformalno zaposleni imaju nižu zaradu po času rada od minimalne zarade“, kaže nam profesorka Žarković. „Dakle, ne samo da nemaju plaćene poreze i doprinose, nemaju zdravstveno osiguranje i sutra neće imati penziju ili će biti manja, čak je i njihova satnica niža od minimalne – uprkos tome što nema nikakve druge troškove za radnika. To je dodatni aspekt ranjivosti.“\nPrema zvaničnim podacima Republičkog zavoda za statistiku (RZS), u periodu april-jun 2020. broj neformalno zaposlenih bio je čak za skoro 133 hiljade manji u odnosu na isti kvartal prošle godine.\nIako podaci godinama unazad govore da tokom drugog i trećeg kvartala značajno raste broj neformalno zaposlenih – prevashodno zbog sezonskih poslova u poljoprivredi – to se u drugom kvartalu nije desilo: sa 564 hiljade neformalno zaposlenih prošle godine, taj broj je u drugom kvartalu ove godine pao na 432 hiljade.\nOve sedmice je RZS objavio podatke iz Ankete o radnoj snazi za treći kvartal ove godine: broj neformalno zaposlenih jeste porastao, ali ne u istoj meri koliko je opao u drugom kvartalu – za 77,5 hiljada (ukupno 509 hiljada).\nTreba, dakle, očekivati da ovaj broj još više poraste u prvim mesecima sledeće godine – i to na uštrb formalno zaposlenih – ali ove podatke ćemo imati tek kada bude objavljena Anketa o radnoj snazi za prvi kvartal 2021, odnosno, krajem maja.\nPrava nezaposlenost 18 odsto\nDa u Srbiji zapravo mnogo više ljudi traži posao nego što to pokazuje broj nezaposlenih iz Ankete o radnoj snazi, može se videti iz podataka o takozvanoj podzaposlenosti, objašnjava Sarita Bradaš.\n„Mi kad vidimo da je stopa nezaposlenosti 7,3 odsto u drugom i devet odsto u trećem kvartalu – to je samo jedan deo ljudi. Drugi deo nezaposlenih RZS prikazuje kao 'zastoj na tržištu rada', a u stvari su to podaci o podzaposlenosti“, navodi Bradaš.\n„To su nezaposleni koji žele da rade, ali ne traže posao. Oni se računaju kao neaktivni, jer je definicija nezaposlenog – onaj ko želi da radi i traži posao. Kada nezaposlenima pridružite ove koji su podzaposleni – žele da rade, ali ne traže aktivno posao – dođete do stope nezaposlenosti od preko 18 odsto u trećem kvartalu“, zaključuje Bradaš.\nPovezani sadržaji Srbija, Servis, Radnička prava, Srbija i region\nKljučne reči Srbija, rad na crno, pandemija, epidemija, tržište rada, kriza, mere pomoći, poslodavci, zaposleni, radnička prava, analiza\nTrajni link https://p.dw.com/p/3mG9N\nDeca gulaga – stranci u sopstvenoj zemlji 20.01.2022\nOni koji su u Sovjetskom Savezu smatrani „opasnim elementima“, često su završavali u Sibiru. U tu kategoriju su spadali i svi građani nemačke nacionalnosti, a među njima i porodica Alise Majsner.\nBugarska i Severna Makedonija: Novi početak? 20.01.2022\nBugarska već dve godine blokira početak pristupnih pregovora Severne Makedonije sa Evropskom unijom. U pozadini je istorijski spor. Nove vlade u Skoplju i Sofiji sada se nadaju novom kompromisu.\nKo je Roberta Metsola, nova predsednica Evropskog parlamenta 19.01.2022\nKonzervativna političarka sa Malte Roberta Metsola nova je predsednica Evropskog parlamenta. Mnogi je hvale kao „graditeljku mostova“, ali je drugi kritikuju zbog njenog stava o pobačaju.


- Nadam se da će razum i racionalan pristup prevladati kod dela ljudi u Prištini, iako je teško na to računati posle ovog političkog poraza koji su doživeli i plašim se da će ponovo tražiti izlaz za svoju nelagodnu situaciju - kazao je Vučić.\nDodaje da Beograd mora da bude spreman za to i da očekuje, jer ono što su nekoliko puta ponavljali u Prištini jeste da im ne pada na pamet da ispunjavaju obaveze iz Briselskog sporazuma i da formiraju zajednicu srpskih opština.\n- Mi ćemo da čekamo da vidimo šta će da kaže Evropa. Sit sam, kao i građani Srbije, svih vrsta licemerja i spolja i iz Prištine, ne znam šta bi svemu tome moglo da se doda - kazao je predsednik Srbije danas u Aleksincu.\nPriština Kosovo i Metohija ROSU Aljbin Kurti upad ROSU


General Draža Mihailovich: Moguća rehabilitacija generala Draže / BLIC Online October 29, 2010\nMoguća rehabilitacija generala Draže / BLIC Online October 29, 2010\n29. 10. 2010. - 00:02h\nNe postoje rokovi, ali s obzirom na to da imam saznanja da je sud pribavio svu potrebnu dokumentaciju, uključujući vrlo vredna dokumenta, dobijena od Forin ofisa iz Velike Britanije, uz dragoceno svedočenje američkog veterana Miltona Freda, verujem da već danas može da donese odluku o rehabilitaciji Draže Mihailovića, komandanta Jugoslovenske kraljevske vojske u otadžbini - kaže za „Blic“ Zoran Živanović, pravni zastupnik podnosioca zahteva za rehabilitaciju Mihailovića.\nRasprava o predlogu za rehabilitaciju Mihailovića nastavlja se danas pred Višim sudom u Beogradu. Živanović će predložiti svedočenje američkog veterana koji je prekjuče došao u Beograd u organizaciji Srpskog liberalnog saveta, jednog od podnosioca zahteva za rehabilitaciju, i Branka Jevtića, potpredsednika asocijacije ravnogorskih organizacija. Američki veteran otkriva za „Blic“ šta je ono što će danas između ostalog saopštiti pred sudom, ukoliko njegovo svedočenje bude prihvaćeno.\n- Krajem jula 1944. godine, dva meseca nakon što su nas oborili nemački lovci, a skrivali pripadnici njegovog pokreta, Draža Mihailović nam je u svom štabu rekao: „Ukoliko u narednih sedam do deset dana ne uspostavimo kontakt sa komandom 15. američke vazdušne armije američke ratne avijacije, daću vam svoje ljude, moje vojnike, da vas sprovedu do partizana u Sarajevu. Iako se na taj način izlažu velikom riziku i opasnosti, moji vojnici spremni su na žrtve, da biste vi bili spaseni - navodi Fred.\nNjegovo današnje svedočenje u procesu za rehabilitaciju Mihailovića, kako sam tvrdi, može preokrenuti istoriju.\nRehabilitacija Mihailovića, veruje Bojan Dimitrijević, istoričar i član komisije za utvrđivanje istine o streljanju Mihailovića, neće iziskivati ispisivanje nove istorije Drugog svetskog rata jer su, smatra, sve to već poznate činjenice.\n- Krajnje vreme je da se taj slučaj reši jer dramatično kasnimo sa rehabilitacijom. Mihailović je trebalo da bude rehabilitovan najkasnije 2000, odmah posle oktobarskih promena - striktan je on.\nPovodom dolaska američkog veterana na sutrašnje ročište kaže da su američki piloti ponudili svoja svedočenja i 1946. godine na pravom suđenju, kada je to odbila Vlada FNRJ. Podseća i da je Mihailovića za tu akciju evakuacija i spašavanja 500 savezničkih pilota posthumno odlikovao američki predsednik Truman 1947. godine, što samo po sebi svedoči o njegovom antifašističkom delovanju.\n- Svedočenje američkog veterana danas govori u prilog istorijskim činjenicama da su Mihailovićeve snage u Srbiji bile antifašističke do samog ulaska partizana u Srbiju, septembra 1944. godine - kaže Dimitrijević.\nPodseća na istorijsku činjenicu da je šef američke vojne misije u Italiji pukovnik Mekdaulen ponudio Mihailoviću da napusti zemlju s poslednjom posadom koja je evakuisana. Mihailović je to odbio uz citat: „Zemlja se ne nosi na đonovima cipela“. I ostao.


rukomet Archives - Istočne VESTI\nRukometaši Zaječara dočekuju Knjaževac na startu Prve lige “Istok”, koja kreće nakon pauze od sedam meseci. Novina je…\nRukometaši Zaječara počeli su pripreme za novu sezonu, otvorenim treningom na Kraljevici, uz poštovanje svih propisanih mera Ministarstva…\nZaječar: Kraj jesenjeg dela Zone “Istok”\nZavršen je prvi deo takmičenja u Zoni “Istok”, gde je prvo mesto osvojila ekipa Pukovca. Prvi pratilac je…\nZaječar: Završen je jesenji deo prvenstva u Srpskoj ligi “Istok”\nZavršen je jesenji deo prvenstva u Srpskoj ligi “Istok”. Start prolećnog dela na prvom mestu dočekaće ekipa Tabane…\nBor: Bez iznenađenja u 13. kolu\nU 13. kolu Okružne lige Bor nije bilo neočekivanih rezultata. Vredna pomena je derbi utakmica i poraz Sloge…\nZaječar: Bogovinci nastavili seriju pobeda\n“BSK” iz Bogovine ostaje lider posle 13. kola Okružne lige Zaječar. Tesnom pobedom protiv ekipe “Rudar Vrška Čuka”…


Rezervacije za predstavu “Ja, mahaluša” završene\n30. Januara 2012. Arhiva Visoko.co.ba\nRezervacije za predstavu “Ja, mahaluša” su završene, u prodaji je ostalo još stotinjak karata na koje možete računati. Napominjemo da ćemo biti primorani zbog velikog interesa publike postaviti i pomoćna sjedišta kako bi se izbjegla gužva, i naravno kako se ne bi desilo da imamo publiku koja stoji, a vremensko trajanje predstave to ne bi ni dopustilo. Stoga napominjemo da će se karte prodavati u Gradskom kinu Visoko, svakog radnog dana od 12h do 14h, do isteka zaliha. U zvaničnu prodaju pušteno je 400 karata, a današnja potražnja za kartama pokazala je kako bi Visoko moglo doživjeti i još jedno gostovanje ove hit predstave.\nSvi oni koji bi voljeli pogledati ovu predstavu neka ne gube vrijeme i sutra u terminu od 12h do 14h iskoriste priliku za kupovinu karata ove magične komedije, koja je 18. januara doživjela izvođenje pred hiljadu gledalaca u sarajevskom Domu mladih.\nO svim dešavanjima u vezi s gostovanjem predstave “Ja, mahaluša” čitajte na portalu visoko.co.ba.\nFOTO: Izvršna vlast priznala”omašku” u visini komunalnih taksi – grešku plaćaju privrednici\nPredavanje na temu “Demokratska kontrola policije”


Postali vlasnici skoro polovine Zlatara, nakon sudske odluke\nNaslovnica Sjeverni Sandžak Prijepolje Postali vlasnici skoro polovine Zlatara, nakon sudske odluke\nRešenjem Agencije za restutuciju, potomcima bivših trgovaca vraćeno je 745 hektara šuma na teritoriji opštine Nova Varoš i desetak hektara na delu koji pripada Prijepolju, a šumari kažu da se radi o najlepšim delovima planine, prema Vodenoj poljani i Golom brdu.\nSkoro pola Zlatara je opet u posedu porodice Borisavljević.\n– Postupajući po podnetim zahtevima, Agencija za restituciju – Područna jedinica Kragujevac vratila je u naturalnom obliku zakonskim naslednicima bivših suvlasnika, pokojnih Njegoša, Vide i Strahinje Borisavljević, ukupno 320 hektara šumskog zemljišta u Katastarskoj opštini Drmanovići.\nVraćena šuma bila je u državnom vlasništvu, sa pravom korišćenja JP ”Srbijašume” i kao takvo ovo zemljište je bilo podobno za vraćanje u naturalnom obliku.\nTakođe, zakonskim naslednicima bivšeg vlasnika pokojnog Dušana Borisavljevića iz Nove Varoši vraćeni su njihovi zakonski nasledni udeli na šumskom zemljištu koje zahvata ukupnu površinu od 425 hektara, takođe u Katastarskoj opštini Drmanovići – kaže Slobodan Marijan, pomoćnik direktora Područne jedinice Kragujevac.\nPotomci Borisavljevića, danas razasuti širom sveta, nisu jedini kojima je u ovom delu Srbije vraćena imovina oduzeta nakon Drugog svetskog rata.\nPrema podacima Agencije za restituciju, samo na teritoriji opštine Nova Varoš bivšim vlasnicima je vraćeno ukupno 884,2 hektara šume i 131 kvadratni metar neizgrađenog građevinskog zemljišta.\nVraćeno je i ukupno 116,6 hektara poljoprivrednog zemljišta, među kojima je i devet hektara u Štitkovu, koji su svojevremeno oduzeti sada pokojnom svešteniku Čedomiru Čakareviću.


Rusija: Namešteni hemijski napad planiran za večeras – NovostiDana.rs\nRusija: Namešteni hemijski napad planiran za večeras\nKonašenkov je, kako prenosi agencija TASS, rekao da će znak za početak biti specijalna naredba „nekih inostranih prijatelja sirijske revolucije“.\nPrema podacima ruskog ministarstva, juče je u Idlibu održan sastanak lidera ekstremističkih grupa Hajat Tahrir al-Šam, koja kontroliše najveći deo provincije, i takozvane Islamske partije Turkestana sa lokalnim koordinatorima organizacije civilne zaštite poznate kao „Beli šlemovi“.\nKonašenkov je naveo da je na tom sastanku utvrdjen scenario za ponašanje i snimanje dogadjaja s ciljem da se predstave kao vojna upotreba bojnih otrova protiv civilnog stanovništva, kao i da se „provokacije“ planiraju u mestima Džisr eš-Šugur, Sarmin, Serakab i Taftanaz.\nPrema njegovim rečima, dogovoreno je da svi učesnici budu spremni 8. septembra uveče, a signal za početak „praktičnog dela provokacije“ će biti „specijalna naredba inostranih prijatelja sirijske revolucije“.\nOn je izjavio da „ruska vojska i dalje budno prati dešavanja u Siriji i dejstva oružanih snaga raznih zemalja na Bliskom istoku“.